Primadona Simbol Seks Era 70an, Olivia Newton-John Meninggal Dunia

Semalam (Isnin) dunia dikejutkan dengan berita sedih tentang primadona Hollywood era 70’an, Olivia Newton-John, di mana pelakon dan penyanyi jelita itu telah menghembuskan nafas terakhirnya pada usia 73 tahun di samping keluarga tersayang.

Berita kematian bintang filem popular ‘Grease’ ini dikongsikan oleh suami Olivia sendiri iaitu John Easterling, yang memuatnaik perkhabaran sedih tersebut menerusi muatnaik di akaun Instagram milik isterinya.

Menerusi coretan yang dikongsikan, John meminta agar orang ramai dapat memberi ruang dan privasi buat mereka sekeluarga pada masa ini.

“Dame Olivia Newton-John (73) meninggal dunia di kediamannya di California Selatan pagi ini disamping ahli keluarga dan rakan-rakan. Kami mohon agar semua orang menghormati privasi keluarga semasa saat sukar ini.” Coretnya

Murai MY menjengah ke Instagram Olivia, primadona jelita ini bukan saja dikenali sebagai selebriti serba boleh tetapi juga dilabelkan sebagai ikon simbol seks yang digilai ramai sewaktu eranya.

Namun perjalanan hidup Olivia tidak semanis yang orang ramai sangkakan apabila dia disahkan menghidap penyakit kanser payudara.

Bintang filem ini telah berjuang melawan penyakit kanser yang dihadapinya lebih dari 30 tahun, dan menubuhkan sebuah badan khas yang dikenali sebagai Olivia Newton-John Foundation Fund yang berdedikasi membuat penyelidikan tentang tumbuhan perubatan dan kanser.

Perkongsian khabar berita sedih di Instagram itu mengejutkan banyak pihak, rata-rata ramai yang meratapi pemergian ikon ikonik tersebut dan mengucap takziah buat suami dan keluarga primadona tersebut.

“Takziah kepada John, Chloe dan keluarga. Sebuah kehilangan yang tak terkata.”

“Rehatlah di alam abadi wanita cantik. Anda banyak bawakan cahaya dan kasih sayang di dunia ini.”

“Hati saya bersama anda sekeluarga meratapi.”

“Sangat sedih mendengarnya, tenanglah di sana.” Komen mereka lagi

Takziah buat seluruh ahli keluarga mendiang Olivia Newton-John.


“Saya Rasa Azal Pun Dah Reda Soal Jodoh Ni” – Zarina Zainuddin

Pelakon dan usahawan pulut kuning, Zarina Zainuddin menerima banyak teguran dari warganet berikutan adegan ‘lamaran’ yang dilakukan anaknya Azal kepada pelakon muda, Neera Azizi semasa di set penggambaran untuk drama Bukan Lelaki Terhebat.

Meski telah memberi penjelasan ringkas di Instagramnya berkenaan isu yang tular itu sebelum ini, namun masih ada warganet yang tetap mempersoalkannya. Hari ini, Zarina tampil sekali lagi memberi penjelasan dari lubuk hati seorang ibu.

“Terima kasih ambil berat anak saya Azal dan Azil.. Saya sebagai mak pada anak autisme sederhana, saya tahu sejauh mana nak pergi. Mana yang boleh, mana yang tidak. Sebab hari-hari saya dengan dia, saya ajar dia berdikari.

Saya rasa Azal pun dah redha soal jodoh ni, dia tahu diri dia macam mana. Selalu dia cakap, anggap macam adik dan abang atau adik dan kakak. Soal jodoh pertemuaan Allah dah tetapkan.” Coretnya

Tidak mahu tenggelam dalam lautan komen negatif masyarakat, Zarina dengan tegas menjelaskan bahawa dia lebih tahu dan mengenali anaknya sendiri. Malah Zarina tidak pernah berhenti mendidik anak istimewanya itu untuk menjalani kehidupan yang normal.

“Azal pun saya siapkan dirinya untuk lebih berjaya dalam hidup. InsyaAllah. Terima kasih atas komen dan ingatan. Ada yang marah saya, menegur saya pun terima kasih banyak-banyak. Dari teguran itu saya perbaiki kesilapan saya.

Cuma saya nak bagitahu, saya lebih kenal anak saya dan autisme ini luas takkan ada yang sama antara satu dengan lain. Saya ada cara saya mendidik anak saya mengikut situasi sekeliling.

Anak saya Azal bukan 100% normal tapi saya akan melatih dia sekurang-kurangnya 80% normal dan menjalani kehidupan yang sihat mental dan fizikal.” Jelasnya

Penjelasan yang dikongsikan Zarina ini mendapat banyak titipan kata-kata semangat dari peminatnya diruangan komen, rata-rata mereka mendoakan agar pelakon ini kekal kuat, tabah dan berpesan agar tidak terlalu ambil peduli tentang komen negatif masyarakat.

“Kak Ina seorang yang kuat dan tabah.. Anak syurga amat istimewa.. Jangan peduli cakap orang-orang yang tak faham..”

“Semangat ibu, tetaplah menjadi ibu hebat yang selalu memberi inspirasi.”

“Semangat bunda dan selalu sabar dengan komen-komen yang tak mengenakan hati bunda. Bunda adalah ibu yang sangat hebat.” Komen peminat

“Abaikan je kak, lagipun anak-anak akak. Akak sebagai ibu lebih tahu mereka macam mana. Netizen zaman sekarang semua benda nak masuk campur dan komen.”

“Kak Ina, mama yang sungguh hebat. Hanya orang yang terpilih, yang Allah berikan anak syurga macam Azal dan Azil bagi kak Ina.”

“Banyak aktor hollywood autisme, relaks ja tak perlu beri penjelasan.” Komen mereka

A post shared by Zarina Zainuddin (@zarinazainuddin_)

Terdahulu, Murai MY melaporkan ibu kepada anak istimewa ini ditegur warganet di media sosial gara-gara aksi lamaran anak lelakinya, Azal melamar Neera Azizi di set penggambaran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hari Ini, Genap Setahun Siti Sarah Pergi

Sedar tak sedar, sudah genap setahun penyanyi popular Allahyarhamah Siti Sarah meninggalkan kita semua.

Menerusi tinjauan Murai MY hari ini, ramai penggiat industri hiburan tanah air termasuk rakan-rakan media membuat perkongsian ‘throwback’ mengenah arwah dan kebaikannya.

Malam tadi juga, suami Allahyarhamah, Shuib juga berkongsi beberapa video di Instagram Story menunjukkan suasana di majlis tahlil yang diadakan buat isteri tercintanya itu.

Malah beberapa hari lalu, Shuib juga berkongsi beberapa foto dan video meraikan ulang tahun kelahiran pertama anak bongsunya, Ayash Affan yang dilahirkan arwah sebelum menghembuskan nafas terakhir.

Menjengah ruangan komen, rata-rata netizen mengucapkan selamat hari lahir dan mendoakan kebaikan buat Ayash.

“Walaupun Ayash lahir tanpa ibu, tapi Ayash membesar dengan kasih sayang ramai orang. Tetaplah menjadi anak yang terbaik sampai bila-bila.

“Happy Birthday Ayash Affan semoga dalam lindungan Allah selalu, menjadi anak yang soleh berjaya dunia dan akhirat Insya-Allah, Amin.

“Sanah helwah anak hebat anak soleh!,” antara coretan netizen.

A post shared by Shuib Sepahtu (@shuibsepahtu)

Terdahulu, Siti Sarah meninggal dunia pada 9 Ogos 2021 pada jam 5.13 pagi selepas bertarung dengan jangkitan COVID-19.

Arwah sebelum itu terpaksa menjalani pembedahan bagi mengeluarkan bayi dalam kandungan (Ayash) bagi mengelakkan keadaan menjadi lebih teruk.

Namun keadaan kesihatan Allahyarhamah merosot dan dimasukkan ke Unit Rawatan Rapi (ICU) selepas itu.


Perdana Menteri Buat Laporan Polis Akaun Telegram, Signal Digodam

Perdana Menteri Datuk Seri Ismail Sabri Yaakob telah membuat laporan kepada Suruhanjaya Komunikasi dan Multimedia Malaysia (SKMM) dan Polis Diraja Malaysia (PDRM) susulan akaun peribadi Telegram dan Signal miliknya digodam pihak tidak bertanggungjawab, lapor BERNAMA.

Pejabat Perdana Menteri, dalam kenyataan hari ini, memaklumkan akaun itu dipercayai digunakan bagi aktiviti jenayah penipuan dan meminta individu yang menerima mesej daripada akaun tersebut untuk mengabaikannya serta membuat laporan kepada pihak berkuasa.

“Individu yang menerima mesej daripada akaun ini diminta mengabaikannya kerana ia adalah mesej palsu daripada individu yang menyamar sebagai Perdana Menteri.

“Individu yang telah menjadi mangsa penipuan kewangan dan lain-lain, hendaklah melaporkannya segera kepada PDRM dan SKMM bagi membantu siasatan,” menurut kenyataan itu.

Akaun Telegram & Signal peribadi Perdana Menteri telah digodam oleh individu tidak bertanggungjawab.

Mohon laporkan kepada SKMM dan PDRM dan abaikan sebarang mesej yang diterima daripada akaun berkenaan. Terima kasih pic.twitter.com/mSJY8kS9sy

— Ismail Sabri (@IsmailSabri60) August 9, 2022

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Biarlah Saya Mengalah” – Iqbal & Vida Berbaik Semula?

Usahawan sensasi Ahmad Iqbal Zulkefli memuatnaik sebuah video di Instagramnya baru ini, dan mendedahkan status hubungan terkini antara dia dan bekas majikannya Dato’ Seri Vida (DVS).

Setelah hampir setahun tidak berhubungan dengan bekas majikannya itu, Iqbal memilih untuk menjernihkan semula hubungannya bersama Vida dan sanggup beralah agar tidak lagi bermusuhan.

“Setelah setahun tidak berhubungan dengan Dato Seri Vida. Kali terakhir kami berbicara baik pada bulan Setember tahun lepas. Biarlah saya beralah dan dimarahi asalkan kami tidak hidup bermusuhan.” Coretnya

Melihat muatnaik yang dikongsikan Iqbal, ramai yang memberi komen dan pelbagai reaksi serta mengesyaki bahawa apa yang ditunjukkan menerusi video tersebut hanya sandiwara yang direka demi konten.

“Motif nak rekod?? Kira berlakon lah” komen warganet

Ada juga yang memberi komen positif dan menitipkan pesanan yang baik kepada usahawan selebriti ini diruangan komen hantaran tersebut.

“Berbaik daripada gaduh tak dapat apa manfaat pun.. Lebih baik tolong-menolong, saling menyayangi, memaafkan semua yang lepas ambil yang jernih @ahmadiqbalzulkefli @datoserivida”

“Buang yang keruh, ambil yang jernih” komen mereka

A post shared by Ahmad Iqbal Zulkefli (@ahmadiqbalzulkefli)

Apa pun Murai MY mendoakan yang terbaik buat Iqbal dan Dato Seri Vida (DVS).


Malam Gala Pengabdi Setan 2: Communion Di Kuala Lumpur Dibanjiri Artis Terkenal!

Malam Gala dan Tayangan Perdana filem Pengabdi Setan 2: Communion  telah diadakan malam tadi, Selasa (9/8/2022) yang berlangsung di panggung wayang GSC Tropicana Gardens, Kuala Lumpur. Murai MY turut terlibat dalam penganjuran malam gala ini dan ternyata sangat meriah dengan menyaksikan ramai penggiat seni dan pelakon terkenal Malaysia menghadiri malam gala Pengabdi Setan 2.

Timbalan Menteri Komunikasi dan Multimedia Datuk Zahidi Zainul Abidin turut menghadiri malam gala sekaligus menyaksikan sendiri filem arahan Joko Anwar ini.

Mengulas mengenai filem ini, beliau berkata mutu lakonan filem berkenaan amat memuaskan.

“Pelakon (filem) telah memberikan prestasi yang menjadikan filem lebih menyeramkan, dan itu adalah sesuatu yang amat membanggakan,” katanya kepada pemberita selepas majlis Tayangan Perdana filem berkenaan.

Turut hadir, Pengerusi FINAS, YB Senator Datuk Seri Zurainah Musa, Ketua Pegawai Eksekutif FINAS, YBrs. Prof Dr. Md Nasir Ibrahim, ahli-ahli perbadanan FINAS dan dif-dif jemputan. Tidak ketinggalan, turut bersama di majlis mala gala, Ketua Pegawai Operasi GSC Movies, Tung Yow Kong.

Kelihatan selepas tayangan filem tersebut, beberapa pelakon hebat melahirkan rasa gembira selepas menonton filem Pengabdi Setan 2 Communion yang akan disiarkan serentak di seluruh Malaysia pada 11 Ogos 2022.

Bermula dari pelakon, Naim Daniel, Liyana Jasmay, Theebaan. G, Esma Daniel, Adriana Adnan, Issey Fazlisham, Raja Atiq, Amy Nur Tinie dan ramai lagi. Selebriti lain yang turut menyerikan acara malam gala termasuklah penyanyi, Ismail Izzani, Amir Masdi,  Azwan Ali, Dr. Soo Wincci dan Taufiq Hanafi.

Malam Gala turut dimeriahkan dengan kehadiran penerbit dan pemilik syarikat produksi Pencil Pictures & Records Sdn. Bhd., Datuk Normashayu Puteh, dan Adrian Teh yang merupakan penerbit dan pengarah filem Malaysia yang terkenal dengan filem PASKAL.

Pengabdi Setan 2: Communion akan mula ditayangkan pada 11 Ogos ini menampilkan barisan pelakon seperti Tara Basro, Endy Arfian, Nasar Anuz dan Bront Palarae. Ia merupakan sekuel filem berjudul Pengabdi Setan yang ditayangkan pada 2017.

Jom lihat foto-foto sekitar Malam Gala dan Tayangan Perdana filem Pengabdi Setan 2: Communion.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Wan Sharmila Okay Jugak…” – Video Ibu Shuib Bersama Wan Sharmila Cetus Pelbagai Reaksi Netizen

Baru-baru ini tular sebuah video yang dimuatnaik ibu pelawak dan pelakon, Shuib iaitu Amy Salmi yang seolah-olah memberikan ‘hint’ tentang status anak lelakinya, Shuib.

Menerusi video yang dimuatnaik di TikTok, kelihatan pelakon jelita, Wan Sharmila hadir ke majlis tahlil Allahyarham Siti Sarah yang diadakan di rumah Shuib.

“”Biarlah gambar berbicara.” – Tulisnya.

♬ original sound – Zirashafa – Zirashafa

Video yang dimuatnaik oleh Ibu Shuib dibanjiri dengan komen netizen yang mula mempersoalkan kapsyen yang ditulis olehnya, malah ada yang menitipkan doa agar Wan Sharmila menjadi menantu kepada ibu Shuib kelak.

“Wan Sharmila ok jugak. Dari dulu berhijab lembut macam arwah.”

“Kalau yang ni 100% sokong support memang baik tuk jadi isteri ibu dan menantu.”

“Jika benar seperti kami fikir. Alhamdulillah semoga dipermudahkan.”

Kita doakan yang baik-baik sahaja lah ya..


Aplikasi Tukar Isteri Berleluasa? PU Syed Gesa Pihak Berkuasa Bendung Aktiviti Zina

Satu muatnaik milik pendakwah dan penceramah bebas, Pencetus Ummah (PU) Syed mengejutkan warganet dan menarik perhatian lensa Murai MY di media sosial beliau.

Menjengah ke Instagram PU Syed, pendakwah bebas ini memuatnaik mesej perbualan antara beliau dan seorang individu tentang isu aplikasi menukar pasangan. Berdasarkan mesej tersebut, individu berkenaan berharap PU Syed dapat melakukan siasatan terhadap hal yang tular tersebut.

“Salam ustaz, ada satu aplikasi yang tukar bini atau swinger berleluasa di kalangan melayu sekarang ni. Harap ustaz siasat.” Mesej inividu berkenaan

Mendapat mesej sebegitu, PU Syed menjelaskan di Instagramnya bahawa beliau bukanlah pihak berkuasa yang mempunyai kuasa untuk melakukan siasatan terhadap isu yang dibangkitkan.

Namun PU Syed menyatakan beliau boleh membantu dari segi hebahan, dan mendedahkan isu tersebut kepada masyarakat menerusi media sosial agar orang ramai mengambil maklum akan hal berkenaan.

“Ambe bukan penguatkuasa.. Bukan juga ada autoriti.. Apa yang boleh, hanya boleh dedahkan isu kepada masyarakat agar semua mengambil tahu dan ambil maklum betapa fitnah “ujian” yang amat dahsyat semakin hari semakin menyelimuti ummah..” Coretnya

Menerusi mesej yang diterima, PU Syed mendapati bahawa pelaku yang melakukan kegiatan tidak bermoral seperti itu (menukar isteri), tidak mempunyai sifat malu dan akhlak dalam diri.

“Ambe tak pasti apakah aplikasi yang dimaksudkan oleh sahabat ini.. Namun ianya adalah satu berita yang amat menakutkan apabila tidak ada rasa lagi sifat malu dalam diri..

Benarlah mafhum sabdaan Baginda Nabi.. “Jika kamu tidak malu, maka lakukanlah apa yang ingin kamu lakukan..” Tulisnya

Dalam entri akhir penulisan PU Syed dimuatnaiknya, beliau menggesa agar pihak berkuasa segera menjalankan siasatan dan membendung aktiviti zina seperti itu dari berterusan berleluasa dalam kalangan masyarakat.

“Aplikasi yang boleh seseorang bertindak menukar isteri jika sama-sama suka ni adalah benar-benar gila!!

Pihak berwajib perlu bendung segera gejala sesat dan tidak bermoral ini bahkan telah mempromosikan ZINA ! Semoga Allah hancurkan perancangan jahat manusia-manusia durjana ini..” Pesannya tegas

Menggunakan aplikasi untuk menukar pasangan merupakan perbuatan tidak bermoral dan meruntuhkan institusi kekeluargaan secara tidak langsung. Hal ini perlu dibanteras jika ia benar berlaku dalam kalangan masyarakat di Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dia Didesak Untuk Membayar…”- Alicia Amin Tegur Pihak KLFW Isu Tak Bayar Model?

Model terkenal, Alicia Amin tampil bersuara terhadap isu pembayaran model yang dikatakan tidak dibayar atau tidak mendapat bayaran terlalu lama oleh pihak Kuala Lumpur Fashion Week (KLFW).

Menerusi Insta Stories, Alicia menitipkan ucapan terima kasih terhadap pengasas KLFW yang membuat pembayaran setelah berlaku kekecohan yang dicetuskan oleh para peragawan yang menuntut pembayaran.

“Terima kasih kerana membayar kerana kami membuat kecoh. Tetapi anda sepatutnya membayar pada MASA YANG TEPAT tanpa kami perlu memfitnah anda dan mengheret anda ke dalam lumpur.-Tulis Alicia

Tambahnya lagi, Alicia menceritakan bahawa terdahulu, dia telah berbual dengan pengasas KLFW itu untuk menjernihkan keadaan.

“Andrew mempunyai nombor telefon saya. Jika dia menelefon anda memberitahu anda betapa kecewa atau sedihnya dia bersama saya pada tahun 2019, kami telah berbual untuk menjadikan keadaan lebih baik.

Saya masih mempunyai group chat bersama model pada tahun 2019 yang saya cuba mengejar untuk pembayaran.”-Dedah Alicia

Dalam pada itu, Alicia turut menitipkan pesanan kepada para peragawan untuk menuntut pembayaran yang masih belum dijelaskan oleh pihak KLFW, malah dia turut menyifatkan bahawa kini adalah masa yang terbaik untuk para peragawan mendapatkan semula apa yang menjadi milik mereka.


“Lofa Tu Dah Kaya Raya” – Netizen Pertikai Orang Beri Gift Kepada Neelofa Di TikTok?

Sepotong video live selebriti dan usahawan terkenal, Neelofa di TikTok menjadi bualan netizen. Dalam video berkenaan, Neelofa bercakap tentang perancangannya untuk mengeluarkan produk penjagaan kulit.

Ketika sesi live sedang berlangsung, terdapat beberapa netizen yang memberi hadiah (gift) kepada Neelofa namun dia seolah-olah terlepas pandang tentang hal itu dan meneruskan apa yang mahu diperkatakan.

Namun, suaminya PU Riz sempat mengingatkan Neelofa untuk menghargai dan mengucapkan terima kasih kepada netizen yang bermurah hati memberikan gift kepadanya.

Tanpa bertangguh, Neelofa terus menugucapkan terima kasih dan kemudian meneruskan pertuturannya.

Menjengah ke ruangan komen, rata-rata netizen meninggalkan respon berbeza. Ada yang tenang-tenang sahaja, dan ada juga yang seakan mempertikai kenapa perlu memberikan gift kepada Neelofa sedangkan dia sudahpun berjaya dan kaya raya.

“Lofa tu dah kaya, yang pergi bagi gift tu kenapa…Apo, dia pun terang-terang cakap ‘I dah tak kisah dah’.

“Yang korang bagi gift dekat jutawan buat apa,” antara yang dilontarkan netizen.

Founder & HQ mmg takkan ada rasa nk menghargai reseller. Kami dah cuba sehabis baik selama ni untuk buat sales dan backup HQ habis2an. Tapi apabila ada teguran HQ mmg takkan layan. Sampai bila HQ nk mendabik dada? Alangkan follower bagi gift pun tak dihargai. Ini kan reseller yg dah lepas ambik stock lepastu banyak mengadu dgn HQ pasal masalah2 dkt luar sana. Lagi la tak peduli. #neelofa #innainunha #innaineelofa #innainunhashahalam #innainunhakualalumpur #fyp #fypシ #fy #fypシ゚viral #fypage

♬ original sound – PartnerNunHa – PartnerNunHa

Dalam pada itu, ada juga warganet yang merasakan Neelofa mungkin tidak begitu faham tentang peranan sebenar gift di TikTok dan hanya menyangka ia sebagai emoji sahaja.

“Ke Neelofa tak tahu pasal gift tu, kot dia ingat emoji saja kot.

“Neelofa ni tak tahu apa maksud gift tu, tengok live dia hari tu, dia tanya jadi apa kalai orang bagi banyak-banyak tu,” tulis netizen.

Untuk makluman, gift di TikTok boleh membawa nilai wang yang berbeza dan boleh diberi oleh setiap pengguna kepada yang lain.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ustazah Asma’ Harun Jelas Berhijab & Menutup Aurat Tidak Jejas Aktiviti Wanita

Tular baru-baru ini di media sosial tentang penampilan pesilat negara wanita, Merrywati Manuil mengenakan hijab ketika menyertai kejuaraan Pencak Silat Dunia ke-19 di Ayer Keroh, Melaka.

Melihat penampilan yang dibawa wanita kelahiran Sandakan, Sabah ini secara tidak langsung membuka mata kaum hawa bahawa penampilan sopan dan menutup aurat tidak sesekali menjejaskan sebarang aktiviti yang lakukan wanita.

Malah pendakwah, penceramah dan juga penulis buku terkenal tanah air, ustazah Asma’ Harun juga mendedahkan bahawa imej bertudung yang dibawa Merrywati membuktikan bahawa menutup aurat tidak mengganggu wanita dalam sebarang urusan kerja yang dilakukan.

“Jika kita perhatikan wanita ini bukan beragama Islam, tetapi hatinya turut merasa selesa mengenakan tudung yang menjadi kewajipan buat wanita Islam. Malahan, dia sanggup mengenakannya dalam lapangan silat yang kita tahu memerlukan pergerakan yang aktif dan lincah.

Allahuakbar, ini menjadi bukti bahawa dengan bertudung dan menutup aurat tidak menyekat seseorang wanita itu untuk melakukan apa jua aktiviti termasuklah aktiviti lasak sekalipun.” Coret beliau

Ustazah Asma juga mengatakan dalam coretan yang dimuatnaik di Instagram beliau, bahawa penampilan yang dibawa pesilat negara wanita ini boleh dijadikan sebagai sumber inspirasi bagi menyuntik semangat kaum hawa untuk istiqamah  dalam menutup aurat.

“Sahabat semua, jadikan kisah ini satu suntikan semangat dan inspirasi buat kita untuk terus istiqamah menutup aurat dengan sempurna. Besar ganjaran buat mereka yang istiqamah di jalan kebaikan.” Coretnya lagi

Sekadar info, pesilat negara wanita iaitu Merrywati Manuil mendedahkan di laman Facebook-nya mengenai penampilan berhijab yang dikenakan semasa kejuaraan Pencak Silat Dunia baru-baru ini adalah kerana atas dasar hormat beliau terhadap seni persilatan Melayu.


Pernah Cipta Fenomena, Kini Vokalis Kumpulan Saujana Dr Idzu Baharin Kembali!

Pasti ramai yang masih ingat, 25 tahun lalu penyanyi ini pernah mencipta fenomena menerusi lagu Sepohon Kayu bersama kumpulan nasyid popular Saujana. Malah, lagu ini masih menjadi siulan hingga ke hari ini.
Disebabkan lagu itu juga, dia berjaya mengumpul peminat tersendiri.

Namun, selepas 10 tahun atau lebih tepat pada 2006, Idzu atau nama sebenarnya Khairul Idzwan Baharin mengambil keputusan untuk ‘berehat’ dari industri muzik tanah air dan memberi fokus kepada kerjaya baharu sebagai doktor perubatan di sebuah hospital.

Kini, Dr Idzu Baharin, 41, kembali menerusi single Ku Serah hasil ciptaannya bersama Ahmad Jeffny yang juga lagu berkonsepkan ketuhanan dengan sedikit eleman R&B. Lagu ini diterbitkan oleh Kharisma Music.

Menurut Idzu Baharin, minat dan cintanya terhadap bidang nyanyian tidak pernah padam. Malah, kerjaya yang pernah menaikkan namanya suatu ketika dahulu dilihat masih relevan seiring dengan empayar perniagaan dibina, Cell Tissue Technology Sdn Bhd.

“Kalau nak kata senyap itu saya lebih fokus kepada memulakan kerjaya dalam bidang perubatan. Selepas beberapa tahun, saya masuk bidang penyelidikan dan pengilangan pula. Boleh katakan sibuk dengan kerja sampailah saya masuk ke dalam bisnes pula. Minat dalam nyanyian itu masih lagi ada cuma aktif macam zaman dulu dah tak ada dah. Tetapi sekarang sejak saya pun dah aktif dalam bisnes, masa itu ada. Jadi bolehlah saya aktif semula dunia nyanyian.

“Masih lagi ada yang ingat dan tanya bila nak keluar single dan album baru serta bila nak buat kemunculan semula. Bagi saya ini adalah hobi yang serius juga. Ia bukanlah kerjaya utama tapi hobi yang serius dan saya suka untuk buat. Perkara ini boleh berlaku serentak. Disebabkan itu saya keluar dengan single terbaru selepas 16 tahun. Ia adalah lagu ketuhanan tapi tak ada ‘hardcore’ nasyid sangat. Lebih kepada santai dan masih pop dengan elemen R&B sikit. Cuma ia bukanlah nasyid.

“Sebelum ini pun saya ada keluarkan beberapa single juga. Cuma tak ada syarikat di belakang saya. Ia lebih kepada nak berseronok saja dalam fasa yang begitu sibuk pada waktu itu. Sekarang dah ada pengurusan saya sendiri dan Universal Music Malaysia pun dah ambil hak pengedar. Saya pun dah ada produksi dengan Kharisma Music yang jaga dari segi muzikal dan produksi. Kiranya ia akan lebih teratur selepas ini,” katanya.

Menurut Idzu Baharin, kemunculannya dengan kembali aktif  tidak hanya untuk mengejar kemasyhuran semata-mata, tapi ingin berkongsi karya kepada peminat yang setia bersama dirinya dan Saujana termasuk generasi baru yang mula mengenali mereka.

“Umur saya pun dan lebih 40 tahun. Jadi, bukan lagi untuk kemasyhuran tetapi lebih untuk berkongsi karya dan berjumpa dengan peminat baru yang kenal saya menerusi media sosial. Waktu itu mungkin mereka belum lahir atau masih kecil. Jadi mereka belum kenal sangat saya.

“Bila saya muncul di media sosial mereka berminat untuk lebih mengenali saya. Lagu-lagu masih lagi popular dan mereka pun diajar dengan lagu-lagu kami semasa di sekolah. Mereka rasa dekat tapi tak pasti siapa orang di sebaliknya. Ini adalah kelompok peminat baru yang saya mula nak kenal sejak aktif dalam media sosial.

“Boleh dikatakan, sebab kemunculan sebenarnya lebih kepada mengubat kerinduan. Saya rindu nak menyanyi. Saya juga masih aktif dengan Saujana dan kami baru saja selesai rakaman video muzik Sepohon Kayu (remake). Ia bersempena ulang tahun kami yang ke-25 tahun,” katanya.

Berkongsi lanjut mengenai lagu Ku Serah, Idzu Baharin berkata penghasilan lagu itu lebih kepada mahu mengajak peminat mengimbau kembali perjalanannya sebagai anak seni ketika mula bersama Saujana.

“Lagu ini sebenarnya macam ‘ad-hoc’ saja. Kebetulan saya baru meraikan hari jadi, saya rasa macam lebih matang sekarang. Kematangan itu membuatkan saya rasa macam nak selesaikan beberapa perkara. Bila dah semakin berumur ini sudah tentu perasaan itu lebih kepada nak memperbaiki diri. Saya lebih nak memberi motivasi kepada pendengar. Saya selitkan mesej positif daripada ‘cintan-cintun’ ini. Tapi cinta itu juga bersifat universal bukan hanya antara lelaki dan perempuan tapi antara kita dengan cita-cita atau kehidupan kita.

“Lagu Ku Serah kali ini lebih kepada pengikut yang lama dan kenal saya sejak pertama kali keluar bersama Saujana. Mereka rindukan sesuatu yang baru tapi tak nak ia lari daripada diri saya yang dulu. Saya rasa genre ketuhanan ini sesuai untuk mereka mengimbau balik kenangan lama sebab ramai yang datang balik pada saya dan cakap mereka membesar dengan lagu-lagu Saujana. Suara saya agak signifikanlah untuk kenangan masa kecil mereka.

“Untuk single akan datang pun lebih kurang genre macam ni juga. Ia bukanlah ‘hardcore’ punya nasyid tapi lagu-lagu yang berunsur positif, motivasi, inspirasi, kerohanian dan ketuhanan. Itu akan menjadi panduan untuk masa depan. Saya memang berminat untuk aktif balik tetapi bukan sebagai penyanyi, malah lebih kepada penyanyi dan penulis lagu yang mengutarakan konsep positif,” katanya.

Ditanya mengenai pendekatan kontroversi dan gimik yang digunakan segelintir penyanyi atau usahawan semata-mata untuk memperkenalkan karya mereka, Idzu Baharin tidak melihat ia sesuatu yang negatif.

“Ada antara selebriti, pempengaruh dan sebagainya memilih jalan singkat untuk buat ‘viral marketing’ untuk menaikkan diri dan produk dengan cara itu. Saya rasa itu antara satu evolusi cara orang sekarang buat. Dulu kita tak ada macam tu, kita hanya ada yang standard saja daripada media.

“Saya tak melihat perkara itu sebagai satu perkara yang negatif, cumanya cara pemahaman orang yang kadang-kadang kita kena pandai kawal. Selagi dia tak melampau dan melanggar batas kita dari segi agama, perkauman atau politik saya rasa ia bagus. Asalkan jangan mencarut dan menyentuh sensitiviti masyarakat. Saya rasa selagi perkara itu masih lagi terkawal saya menerima idea tular.

“Saya pun kalau ada situasi yang tiba-tiba menyebabkan tular saya redah saja. Sebab kita memang diajar untuk bersedia dalam semua keadaan. Saya tak nampak ia sebagai suatu perkara yang negatif, ia adalah satu seni dalam perniagaan dan kena sentiasa berfikiran terbuka kepadanya. Kita kena tengok dari sudut pandang yang positif,” katanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Wallahi Benci…”- Aliff Syukri Kongsi MV Aksi Gelek Bersama Baby Shima, Rozita Ibrahim Beri Teguran!

Ibu kepada usahawan kontroversi, Datuk Seri Aliff Syukri iaitu Rozita Ibrahim tampil memberikan teguran selepas anak lelakinya itu yang memuat naik sedutan klip video lagu terbaharunya bersama penyanyi sensasi, Baby Shima.

Menerusi video yang dimuatnaik di Instagram, Aliff Syukri yang berpendapat konsep MV lagu terbaharunya itu bakal mengalahkan kumpulan Korea Selatan terkenal, BTS dan Blackpink.

“Artis no.1 nak menyanyi please beri laluan 😎🙏🏻🙏🏻🙏🏻. Ada yang tak sabar nak dengar suara penyanyi no.1 Malaysia ni??

Konsep video klip kpop dan akan kalahkan Blackpink dan BTS. Nantikan…”-Tulis Aliff Syukri

Walaubagaimanapun, hantaran yang dimuatnaik oleh Aliff Syukri telah mendapat teguran oleh ibunya, Rozita Ibrahim yang meminta anak lelakinya itu untuk tidak mengundang bala disebabkan aksi gelek yang mencolok mata itu.

“Wallahi benci…Sudah jangan mengundang bala. Satu-satu Kri jemput. Yakinlah Kri niaga ni tak perlu artis akan berjaya. Tak payah joget laga punggung pun dapat rezeki.”-Tegur Bonda Rozita

Datuk Aliff Syukri kini telah menutup ruangan komen hantaran itu selepas mendapat kecaman yang teruk oleh netizen terhadap aksi gelek Baby Shima dalam MV terbaharunya yang akan dirilis kelak.


PU Riz Bakal Saman Individu Yang Lempar Fitnah Produk Inai?

Suami kepada selebriti dan usahawan, Noor Neelofa iaitu Haris Ismail atau lebih dikenali sebagai PU Riz  mendedahkan bahawa dia tidak akan berdiam diri terhadap individu yang menyebarkan fitnah terhadap perniagaan inai yang diusahakan olehnya bersama isteri.

Menerusi Insta Stories, PU Riz dilihat mendedahkan wajah wanita yang mendakwa dia telah dipaksa untuk membayar secara tunai oleh pihak Nunha.Co untuk mengambil produk inai yang diusahakan oleh Haris dan Neelofa.

“Sekali lagi kata tak jual ni kawan punya tapi siap bagi link. Jangan pandai tulis nanti apabila surat ke mahkamah keluar minta hadir.

Ini @allsedap konon-konon expose perkara yang timbul fitnah kita paksa bayar dan sebagainya. Bukan dari kami arahan ini dan perkara ini dah memalukan sekali lagi seluruh Malaysia tuduh kita buat benda salah dan sebagainya.”-Tulis Haris

Tambahnya lagi, suami kepada Neelofa ini mengakui fitnah yang dilemparkan pada mereka kali ini membuatkannya sudah tidak boleh berdiam diri dan bakal mengambil tindakan undang-undang.

“Memang saya banyak berdiam tetapi dengan fitnah kali ini  yang kali ini saya tidak akan berdiam tindakan lawyer akan diambil secepatnya.”-Tegas PU Riz

Terdahulu, inai Nunha yang dihasilkan oleh pasangan suami isteri ini menjadi pertikaian netizen yang mendakwa warna itu berwarna ‘lebam hitam’. Neelofa kemudian menjelaskan bahawa pihak mereka sangat berhati-hati mengenai penyerapan inai ke dalam kuku ketika proses persampelan serta masih menanti SIRIM & HALAL pada ketika itu.


[VIDEO] PU Syed Beri Teguran Isu MV Lagu Dangdut Aliff Syukri & Baby Shima

Pendakwah bebas, Pencetus Ummah (PU) Syed memberikan teguran secara terbuka terhadap usahawan sensasi, Datuk Seri Aliff Syukri selepas memuatnaik potongan MV lagu dangdut terbaharunya bersama penyanyi, Baby Shima yang bakal dirilis tidak lama lagi.

Menerusi hantaran di Instagram, PU Syed berkongsi harapan agar Aliff Syukri tidak menerbitkan lagu dangdut tersebut, malah turut mempersoalkan tindakan Aliff Syukri yang sering mencetuskan kontroversi.

“Sekali lagi Aliff Syukri membuat kontroversi dengan merakamkan album atau lagu terbaru. Kali ni dangdut. Saya tak pasti lah sama ada dia sedar atau tidak sedar perbuatan merakamkan lagu dangdut kalau yang berunsurkan keagamaan tidak jadi masalah, tapi bila jemput artis bersama dengan dia, artis yang gerudi macam-macamlah. Saya tak kenal artis tersebut.

Saya harap pihak Aliff Syukri tidak menerbitkan lagu ini dan tidak didedahkan pada masyarakat. Ini bukan suatu yang sihat. Bayangkan anak kamu, Aliff Syukri. Anak kamu melihat, isteri kamu yang tutup aurat juga melihat. Ibu kamu melihat perbuatan kamu sekarang ini.

Cukup kenyang ke dengan kecaman orang?. Seringkali kamu keluarkan kontroversi. Terpaksa orang lain bagi nasihat.”-Tegur PU Syed

A post shared by SYED MOHD BAKRI SYED ISHAK (@pusyed_official)

Tinjauan Murai MY di ruangan komen, rata-rata netizen menyokong teguran PU Syed secara terbuka malah ada yang tertanya sama ada usahawan sensasi itu mempunyai masalah mental disebabkan tindakannya mendapatkan publisiti dengan cara sedemikian.

“Adakah dia ni ada masalah mental ya. Tak sudah-sudah cari publisiti cara macam ni. Semoga Allah beri dia kesedaran dan lindungi saya dan keluarga saya dari berperangai sebegini…”

“Bila Allah uji dengan kekayaan, Berbagai ujian yang datang.”

“Saya pun pelik kenapa dia macam tu. Saya berfikiran dan berpendapat macam ustaz. Kenapa dia tak boleh fikir. Ulang benda yang sama.”

“Ustaz dah banyak kali tegur. Degil.. Dah macam perangai budak-budak.”

“Dia memang kalis kecaman. Tak sedar hidup ni pinjaman je.”

Walaubagaimanapun, Aliff Syukri dilihat tidak memberikan sebarang respon berhubung kecaman dan teguran yang diberikan terhadapnya berhubung sedutan MV lagu dangdut sensasi itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Harga Bermula RM4,099! SAMSUNG Galaxy Z Fold 4 & Z Flip 4 Rasmi Dilancarkan Di Malaysia

Seperti yang di nanti-nantikan, akhirnya Galaxy Z Fold 4 telah dilancarkan secara rasmi. Selain itu, Samsung juga telah melancarkan satu lagi model telefon boleh lipat daripada keluarga Galaxy Z Series yang dipanggil Galaxy Z Flip 4.

Telefon bimbit yang diumumkan pada acara “Samsung Galaxy Unpacked” yang diadakan secara dalam talian itu berlangsung pada malam hari Rabu, 10 Ogos 2022 . Ia merupakan generasi seterusnya Galaxy Z Flip 3 yang dilancarkan tahun lalu.

Dan tidak perlu menunggu lama, selepas pelancaran, Samsung Malaysia segera memberi peluang kepada pengguna di negara itu untuk memiliki kedua-dua telefon lipat itu menerusi program pra-tempahan. Pengguna yang membuat prapesan Galaxy Z Flip4 5G dan Galaxy Z Fold4 5G akan menerima pakej Samsung Care+ selama setahun dan hadiah menarik.

Sebagai telefon lipat generasi keempat ini, siri Galaxy Z masih mempunyai reka bentuk tersendiri sama seperti generasi sebelumnya. Namun, sudah pasti Samsung telah menyediakan segalanya dengan lebih baik, termasuk dari segi prestasi dan juga penggunaan kuasa yang lebih cekap.

Galaxy Z Flip4 5G masih didatangkan dengan reka bentuk clamshell compact  yang menawarkan pengalaman unik yang tidak terdapat dalam telefon pintar lain. Reka bentuk ini membolehkan pengguna merakam bebas tangan atau mengambil swafoto kumpulan penuh dari pelbagai sudut dengan melipat sebahagian Galaxy Z Flip4 5G untuk mengaktifkan FlexCam.

Pengguna juga boleh mencipta kandungan yang lebih baik seperti mengambil swafoto ke video berkualiti tinggi terus dari Skrin Muka Depan menggunakan kamera utama dengan ciri Quick Shot yang telah dibangunkan. Galaxy Z Flip4 5G dilengkapi dengan Snapdragon 8+ Gen 1, 8GB LPDDR5 RAM, dan pilihan storan 128GB, 256GB dan 512GB.

Apabila diregangkan, skrinnya mempunyai saiz 6.7 inci dengan resolusi 2,640 x 1,080 piksel (QXGA). Panel yang digunakan ialah AMOLED 2x dinamik  dengan reka bentuk paparan infiniti flex dan mempunyai adaptive refresh rate 120Hz.

Manakala apabila dilipat, skrin pada penutupnya bersaiz 1.9 inci dengan paparan super AMOLED dengan resolusi 260 x 512 piksel.

Kamera hadapan dilengkapi dengan kamera swafoto 10MP dengan apertur f/2.4, manakala terdapat dua kamera belakang yang terdiri daripada kamera ultra lebar 12MP dan kamera sudut lebar 12MP.

Kapasiti bateri ialah 3,700 mAh dengan sokongan Pengecasan Super Pantas yang membolehkan pengecasan sehingga 50% dalam masa 30 minit sahaja.

Dengan pilihan warna Bora Purple, Blue, Pink Gold, Graphite, dan Bespoke Edition, Galaxy Z Flip4 5G boleh ditempah melalui pra-pesanan mulai 10 Ogos hingga 1 September dengan harga bermula dari RM4,099.

Galaxy Z Fold4 5G menawarkan fungsi yang dipertingkatkan apabila dibuka, ditutup dan dalam Mod Flex. Sebagai peranti pertama yang menjalankan Android 12L, versi khas Android yang direka oleh Google untuk pengalaman yang lebih baik menggunakan peranti skrin besar, termasuk peranti boleh lipat.

Dengan bingkai badan dan pelindung engsel yang dibuat menggunakan Aluminum Armor daripada Samsung dan Corning Gorilla Glass Victus + pada Skrin Sampul dan badan belakang, Galaxy Z Fold4 5G ialah peranti boleh lipat paling berkuasa Samsung.

Ketahanan panel paparan utama juga telah dipertingkatkan berkat pengoptimuman struktur lapisan di dalam skrin yang menjadikannya lebih tahan terhadap kejutan dan meminimumkan kerosakan. Sama seperti Galaxy Z Flip4 5G, Galaxy Z Fold4 5G juga dilengkapi dengan kalis air IPX8.

Galaxy Z Fold4 5G dilengkapi dengan Snapdragon 8+ Gen 1, 8GB LPDDR5 RAM, dan pilihan storan 256GB, 512GB dan 1TB.

Skrin utama ialah 7.6 inci dengan kadar penyegaran adaptif 120Hz, dan Kamera Bawah Paparan (UDC) disembunyikan menerusi tetapan piksel terkini yang mempunyai resolusi 4MP dan kamera penutup 10MP.

Aplikasi media sosial popular seperti Facebook juga telah dioptimumkan dengan skrin besar peranti untuk pengalaman capaian kandungan yang lebih selesa.

Pengguna juga boleh menggunakan peranti dengan sebelah tangan dengan lebih mudah apabila menggunakan Skrin Penutup yang lebih besar berkat engsel yang lebih tipis, berat yang lebih ringan dan bezel yang lebih kecil.

Apabila dilipat, skrin mempunyai saiz 6.2 inci dengan resolusi HD +. Panelnya juga sama iaitu AMOLED dinamik 2x dengan adaptive refresh rate  120Hz.

Kamera utama itu sendiri mempunyai tiga yang terdiri daripada lensa utama 50MP OIS Dual Pixel dan fitur 30x Space Zoom, lensa ultrawide 12MP, dan lensa tele 10MP OIS PDAF dengan 2X optical zoom.

Galaxy Z Fold4 5G memberikan pengalaman multitasking yang lebih mudah. Fitur Taskbar baru menawarkan layout sama seperti PC untuk akses langsung ke aplikasi kegemaran dan aplikasi yang baru digunakan.

Pengalaman multitasking pun menjadi lengkap dengan sokongan S Pen yang memungkinkan pengguna melakar hingga mencatat dengan selesa bahkan saat dalam perjalanan, ditambah dengan menggunakan Standing Cover with Pen case.

Samsung Galaxy Z Fold4 5G dan Standing Cover with Pen case hadir dengan pilihan warna Graygreen, Beige, dan Phantom Black. Selain itu, Galaxy Z Fold4 5G juga tersedia dalam warna Burgundy dan pilihan ruang penyimpanan sehingga 1TB.

Tersedia melalui pre-order mulai 10 Ogos sehingga 1 September, Galaxy Z Fold4 5G tersedia dengan harga mulai RM6,799.

Mereka yang menempah dalam tempoh ini akan menerima baucar bernilai RM650, kerangka pelindung Standing Cover dengan S-Pen serta perlindungan Samsung Care+ untuk 1 tahun jaminan tambahan dan perlindungan skrin.

Siri Samsung Galaxy Watch 5 turut diperkenalkan secara rasminya di acara yang sama. Ia ditawarkan dalam dua model berbeza yang merangkumi Galaxy Watch5 dan Galaxy Watch5 Pro dengan reka bentuk diperbaharui dan peningkatan fungsi yang menarik. Ia ditawarkan pada harga bermula RM1,099.

Pra-pesanan boleh didapati di Samsung Experience Stores, Samsung Authorized Partners dan Samsung Malaysia Online Store. Untuk prapesan peranti Samsung Galaxy terkini, sila lawati Galaxy Z Flip4, Galaxy Z Fold4, Galaxy Watch5, Galaxy Watch5 Pro, dan Galaxy Buds2 Pro.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Bukan Untuk Glamour Aje Ya..”-Michael Ang Tegur Sikap Pelakon Baru ‘Demand’ Bayaran Tinggi?

Pengarah terkenal, Michael Ang meluahkan rasa berang terhadap sikap segelintir pihak yang mahu menjadi pelakon namun bersikap ‘demand’ mahukan bayaran yang tinggi.

Menerusi hantaran di Instagram, Michael Ang menegaskan bahawa unuk menjadi seorang pelakon bukanlah hanya berdasarkan populariti semata-mata dan mereka juga seharusnya mempunyai bakat dan ilmu dalam bidang lakonan.

“Pening dan fed up. Semua nak jadi pelakon. Meh aku  bagitahu sikit, jadi pelakon tu bukan untuk glamour aje ya, kena ada talent dan ilmu berlakon bukan masuk set satu benda pun tak tahu.

Akhirnya aku kena berlakon untuk u tiru. Macam tu baik kau bayar aku bukan aku bayar kau!”-Berang Michael Ang

Tambahnya lagi, Michael turut berpendapat buat mereka yang mahu menjadi pelakon untuk tidak mengharapkan paras rupa yang elok dan mempunyai pengikut di media sosial yang tinggi untuk “demand” bayaran yang tinggi.

“Kepada yang nak berlakon hadam ni!! Jangan buang masa dan menyusahkan orang. Jangan ingat muka cantik dan handsome, followers banyak nak demand harga tinggi sedangkan bakat langsung tak ada!”-Tegur Michael

Sebelum ini, Murai My pernah melaporkan mengenai Michael Ang yang menegur sikap artis yang baru sahaja menceburi dunia hiburan dan hanya mahukan populariti sahaja.


Pasti Menghantui, Pengabdi Setan 2: Communion Merasuk Pawagam Malaysia Mulai Esok!

Filem Pengabdi Setan 2: Communion semestinya bakal mencetus fenomena disebabkan kualiti hasil karya pengarah Joko Anwar yang benar-benar kemas dan mantap.

Murai MY terlibat dalam penganjuran malam gala yang diadakan pada Selasa sememangnya terpukau dengan filem seram epik ini.

Selain barisan para pelakon handal membawa watak masing-masing, diikuti sinematografi dan kerja-kerja kamera yang cukup kemas, Pengabdi Setan 2: Communion juga berjaya ‘menakutkan’ para penonton dengan efek bunyi yang menyeramkan.

Hal itu turut diuar-uarkan oleh pengarahnya Joko Anwar di Instagramnya dengan berkongsi kenyataan daripada pengarah muzik filem berkenaan, Aghi Narottama.

Menurut kenyataan itu, muzik dalam Pengabdi Setan 2 mengguna pakai konsep ‘Kepler Effect’ dari teori Kepler’s Law of Planetary Motion.

Berdasarkan teori berkenaan, bunyian instrumen muzik dan vokal manusia direka seakan bergerak dalam orbit yang melingkar.

A post shared by Joko Anwar (@jokoanwar)

“Kenapa muzik Pengabdi Setan 2 boleh masuki ke kepala penonton?” tulis Joko ringkas di bahagian kapsyen untuk menguatkan hujah Aghi Narottama.

Menjengah ruangan komen entri berkenaan, rata-rata netizen meninggalkan respon positif dan teruja dengan kembalinya filem itu ke layar lebar.

Untuk semua pembaca Murai MY, jangan lepaskan peluang untuk menyaksikan Pengabdi Setan 2: Communion yang akan mula ditayangkan di pawagam seluruh negara mulai esok, 12 Ogos 2022.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Mesti Dah Biasa Tengok…”- Baby Shima Bidas Kecaman Netizen Isu MV Lagu Dangdut Bersama Aliff Syukri

Teruk dikecam selepas tular video menari geleknya dalam sebuah MV bersama Datuk Seri Aliff Syukri yang bakal dirilis, penyanyi Baby Shima tampil membidas kecaman netizen.

Menerusi Insta Stories, Baby Shima berpendapat sesetengah netizen pasti sudah biasa melihat benda-benda yang lucah.

“Mesti dah biasa tengok benda-benda lucah sebelum ni!

Mesti korang dah biasa tengok kot.”-Tulis Baby Shima

Akui hanya melakukan ‘goyang’ yang biasa, Baby Shima memberitahu bahawa dia tidak mengetahui apakah ‘goyangan lucah’ seperti yang diperkatakan oleh netizen di media sosial.

“Sebab goyang tu biasa sahaja. Shima tak tau pula goyangan lucah tu macam mana.”-Tulis Baby Shima

Baru-baru ini MV lagu dangdut nyanyian usahawan sensasi Datuk Seri Aliff Syukri dan Baby Shima telah mencetuskan kemarahan orang ramai termasuklah ibu Aliff Syukri sendiri, Rozita Ibrahim yang menitipkan pesanan buat Aliff untuk tidak mengundang bala di atas tindakannya itu.


[VIDEO] Sajat Teruja Dapat ‘Gift’ Di TikTok, Ada Yang Bandingkan Dengan Usahawan & Selebriti Terkenal?

Usahawan sensasi, Nur Sajat meluahkan rasa teruja apabila dia mendapat hadiah (gift) oleh beberapa netizen ketika sedang melakukan sesi live di TikTok.

Menerusi video yang dimuatnaik di Instagram, Sajat sempat berseloroh bahawa dia sanggup menjadi gundik apabila mendapat hadiah (gift) oleh seorang individu yang dikenali sebagai Sultan.

“Kusangkakan Sultan!! Rupanya Tengku!! Maaf Tengku! Ampun Tengku. Rezeki malam tadi uols 😍😍😍😍. Live Tiktok Sajat semalam. Follow lah acc Tengku. Forever love.”-Tulis Sajat

A post shared by Nur Sajat (@nursajatkamaruzzaman)

Tinjauan Murai My di ruangan komen mendapati rata-rata netizen berasa terhibur melihat gelagat Sajat yang teruja mendapat hadiah (gift) oleh pengikutnya di TikTok.

“Ahahah sanggup jadi gundik. Mengekek aku gelak.”

“Hahaha thank you Jad sentiasa menyinari hari-hariku yang malap.”

Namun apa yang mencuri perhatian adalah terdapat komen netizen yang membandingkan sikap Sajat dengan usahawan selebriti terkenal, Noor Neelofa yang menjadi pertikaian netizen sebelum ini kerana dikatakan tidak menghargai pemberian hadiah oleh peminatnya ketika sesi live di TikTok.

“Orang bagi gift dia hargai walau duit berkepuk. Unlike yang sorang tu.”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sudi Hadiahkan Telefon Bimbit, Adi Putra Sindir Syarikat Penerbit Filem Mat Kilau?

Filem biografi epik, Mat Kilau: Kebangkitan Pahlawan telah mencetuskan fenomena luar biasa setelah berjaya merekodkan kutipan tiket hampir RM100 juta setelah lebih dari sebulan ditayangkan di pawagam.

Namun, walaubagaimanapun, pelakon utama filem Mat Kilau, Datuk Adi Putra dilihat seolah-olah tidak berpuas hati dengan penerbit filem biografik itu, Kembara Studios Studios Sdn Bhd yang dikatakan susah untuk dihubungi.

“Assalamualaikum, kepada Kembara Studio Sdn Bhd, andai tidak cukup handphone kerana susah nak dihubungi, saya sudi hadiahkan satu handphone agar mudah untuk berkomunikasi dan berurusan”-Tulis Adi Putra

Tambahnya lagi, pelakon yang memegang watak Mat Kilau ini dengan tegas mengatakan bahawa dia tidak akan menghadiri tayangan filem itu di Jakarta, Indonesia.

“Akan kerana ini saya manfaatkan di SOCMED agar message saya sampai ke pihak Kembara Studio.

InsyaAllah saya tidak akan hadir Tayangan Gala Filem Mat Kilau di Jakarta. Terima kasih.”-Tegas Adi Putra


“Setahun Saya Tidak Berbicara Baik…”-Iqbal Zulkelfi Akhirnya Bergandingan Dengan DSV Dalam Sebuah Filem!

Penyanyi dan usahawan sensasi, Iqbal Zulkefli dilihat sudah kembali bergandingan bersama jutawan kosmetik, Datuk seri Vida atau lebih dikenali sebagai DSV menerusi sebuah filem setelah setahun tidak berbicara secara baik.

Menerusi hantaran di Instagram, Iqbal menceritakan bahawa dia digandingkan bersama DSV dalam sebuah filem berjudul ‘Gui’ yang bermaksud hantu dalam bahasa Mandarin.

“Lakonan saya dengan Datuk Seri Vida dalam filem Gui. ‘Gui’ bermaksud hantu dalam bahasa Mandarin. Waktu ni saya dengan Datuk Seri Vida hanya beraksi di depan kamera sahaja tanpa bercakap apa-apa walau duduk sebilik.

Setahun saya tidak berbicara baik dengan Datuk Seri Vida. Dalam lakonan orang nampak kami bergurau senda, usik mengusik. Apapun, kata semua ‘chemistry’ kami kuat untuk lakonan.”-Tulis Iqbal

Tambahnya lagi, Iqbal turut menitipkan rasa syukur bahawa dia mendapat dua tawaran filem dan telemovie setelah pengarah melihat kemampuannya dalam lakonan.

“Di set penggambaran, kami tidak ada skrip. Semua aksi dan skrip adalah spontan. Setelah pengarah lihat saya mampu berlakon, tiba-tiba banyak scene yang ditambah.

Juga syukur di set juga saya terus dapat dua tawaran filem dan telemovie untuk seterusnya.”-Tulis Iqbal

Dalam pada itu, bekas peserta program realiti Gegar Vaganza 7 (GV7) ini mengakui dirinya masih mentah dan masih perlu banyak belajar dalam bidang lakonan.


Terbaru! inDriver Kini Memperkenalkan Pilihan Kenderaan Berkapasiti Enam Tempat Duduk

inDriver adalah platform IT dan pengangkutan global. inDriver merupakan salah satu perkhidmatan e-panggilan atas talian paling pesat berkembang di dunia. Perkhidmatannya tersedia di lebih 646 bandar di 45 negara di seluruh dunia.

inDriver telah menambah satu jenis kenderaan baru untuk perkhidmatan e-panggilannya bagi memenuhi permintaan yang semakin meningkat terhadap penyelesaian mobiliti yang memudahkan dan berpatutan.

Aplikasi e-panggilan tersebut telah memperkenalkan pilihan kereta enam tempat duduk yang baru bagi membolehkan sekumpulan pengguna seperti keluarga, sahabat handai dan rakan kerja bergerak tanpa perlu membuat beberapa tempahan kereta untuk perjalanan mereka.

Buat masa ini, pilihan kenderaan enam tempat duduk tersedia di Lembah Kelang, Pulau Pinang dan Johor Bahru, tetapi inDriver merancang memperkenalkannya di lebih banyak bandar di Malaysia.

Tambang untuk mod pengangkutan baru ini lebih tinggi dari kereta empat tempat duduk yang biasa tetapi ia menyediakan cara perjalanan dengan keberkesanan kos lebih baik untuk kumpulan besar kerana mereka tidak perlu membuat beberapa tempahan.

Baru-baru ini, inDriver telah memperkenalkan beberapa peningkatan ciri aplikasi dan salah satu peningkatan ciri tersebut adalah fungsi perbualan (chat) yang memudahkan komunikasi antara pemandu dan penumpang, serta mengekalkan privasi pengguna.

Selain itu, fungsi baru “On the way” telah diperkenalkan sebagai cara untuk meningkatkan peluang pendapatan pemandu. Dengan ciri ini, pemandu boleh menekan butang “On the way”, masukkan alamat destinasi, dan mereka akan menerima permintaan perjalanan ketika mereka menuju ke destinasi yang ditetapkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mengeluarkan Single Terbaru, Bakat Nyanyian Iskandar Ismail Dimiliki Dari Bapa

Bapa borek anak rintik, itulah pepatah yang sesuai digandingkan untuk Iskandar Ismail atau lebih dikenali sebagai Isk. Bapa kesayangannya, Almarhum Tuan Haji Ismail bin Abdul Rahman, seorang penyanyi yang digelar R. Ismail.

Seperti Isk, bapanya R. Ismail juga merupakan seorang yang sangat berbakat dalam bidang nyanyian. Beliau terkenal sebagai seorang penyanyi Melayu era 1960-an dan awal 1970-an yang sering mendendangkan lagu-lagu di radio dan TV di Malaya mahupun di Singapura.

Dua orang anaknya, Elfee Ismail dan Iskandar Ismail mengikut jejak langkah ayahnya sebagai seorang penyanyi di Singapura dan Malaysia.

Isk bakal mengeluarkan single terbarunya setelah menghasilkan dua buah album sebelum ini, iaitu Menanti Mu Disana hasil nukilan Addy Cradle sebagai Senilagu dan Jaybon sebagai Senikata.

Lagu berjudul “Menanti Mu Disana” ini mengisahkan seorang pemuda yang mengimbau kembali detik-detik bersama kekasihnya apabila berjauhan.

Artis kelahiran Singapura ini merupakan seorang yang sangat aktif dalam bidang nyanyian. Isk pernah dinobatkan sebagai pemenang dalam suatu pertandingan kebangsaan iaitu ‘SG Mania Singing Competition’.

Anak watan Singapura ini juga telah berjaya menonjolkan bakat nyanyiannya apabila dia berjaya memenangi Tempat Ketiga dalam Festival Muzik Shanghai Asian, serta mendapat Tempat Kedua dalam Acara Nyanyian Anugerah 2001.

Single terbaru ini MENANTI MU DISANA akan diluncurkan di platform digital dan streaming pada 12hb Ogos 2022 lepas, semoga cubaan kali ini mencapai jaya seperti di impikan.


“Saya Undur Diri, Semoga Semua Bahagia Dan Tenang” – Aliff Syukri Mohon Maaf Dan Ingin Undur Diri?

Semua sedia maklum, baru-baru ini MV lagu dangdut nyanyian usahawan Datuk Seri Aliff Syukri dan Baby Shima telah mencetuskan kemarahan orang ramai termasuklah ibu Aliff Syukri sendiri, Rozita Ibrahim.

Ibu kepada Aliff Syukri iaitu Rozita Ibrahim tampil memberikan teguran selepas anak lelakinya itu memuat naik sedutan klip video lagu terbaharunya bersama penyanyi Baby Shima.

Hantaran yang dimuatnaik oleh Aliff Syukri telah mendapat teguran oleh ibunya, Rozita Ibrahim yang meminta anak lelakinya itu untuk tidak mengundang bala disebabkan aksi gelek yang menjolok mata.

Terbaru, Aliff ada memuat naik satu video di Instagram miliknya yang menyatakan permohonan maaf kepada ibu dan isterinya.

…kepada semua, saya hendak memohon kemaafan dan kekhilafan saya selama saya di media sosial ini terutama kepada emak saya dan isteri saya…

Malah Aliff juga menyatakan bahawa dia ingin mengundur diri dan mendoakan agar semua bahagia dan tenang.

…saya undur diri dan semoga bahagia dan tenang…

Video tersebut mendapat perhatian dari para netizen. Melihat diruang komen, rata-rata netizen seolah-olah mempersoalkan permohonan maaf dan pengakuan yang diucapkan oleh Aliff tersebut.

Minta maaf, lepas itu buat lagi… terbaik

Hurrmm lama-lama naik menyampah, marketing je lebih.

Aliff juga menyatakan, demi ibunya, isteri dan anak-anaknya, dia tidak akan bermain dengan laman sosial lagi. Dia juga turut berterima kasih kepada peminat dan ‘follower’nya yang mendoakan perniagaannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Get Well Soon Andi” – Peminat Mula Risau Dengan Video Yang Dimuat Naik Di Instagram Andi Bernadee

Terbaru, sati video yang dimuat naik oleh Andi Bernadee di Instagram miliknya telah mendapat perhatian oleh netizen.

Melihat video yang dimuat naik di Instagram milik Andi, dia kelihatan sedang berbaring di atas ‘stretcher’ dan matanya kelihatan agak lesu.

Malah bukan itu sahaja, terdapat beberapa tompokan warna merah dan kesan lebam di mukanya serta terdapat balutan di kawasan kepala Andi.

Video yang dimuat naik tersebut tidak dijelaskan oleh Andi. Dia hanya memuat naik video tanpa sebarang ‘caption’ di video tersebut.

Melihat diruangan komen, ada segelintir netizen yang bertanyakan mengenai keadaan Andi dan ada juga yang mempersoalkan adakah video tersebut hanyalah lokanan dan tompokan merah yang terdapat dimukanya hanyalah ‘make up’

Rata-rata netizen diruangan komen amat prihatin dengan keadaan Andi dan menunggu jawapan daripadanya mengenai keadaannya pada ketika itu.

Netizen juga mendoakan agar apa yang ditunjukkan oleh Andi tersebut hanyalah sekadar lakonan semata-mata dan mendoakan agar Andi sentiasa dalam keadaan yang selamat.


Tular Isu Komen Netizen Di TikTok, Madammu Nafi Kahwin Suami Sebab Duit Semata-Mata

Usahawan terkenal yang juga pengasas produk Noir, Eriyca Baiduri menafikan dakwaan netizen yang mengatakan dia berkahwin dengan suaminya, Azri, 44 disebabkan wang semata-mata.

“Cuba laki (suami) pakai kereta Wira buruk dah lama bini (isteri) lari.”

Demikian komen netizen yang ditujukan kepada usahawan yang juga penaja Anugerah Juara Lagu ke-36 (AJL36) itu.

Eriyca, 33, atau mesra disapa Madammu berkata, ketika mereka berkahwin pada tahun 2015, suaminya itu hanya lelaki biasa dan bukan kaya raya.

“Sebenarnya saya taklah marah dan geram. Saya faham, tak semua orang kenal kita, tak semua orang tahu kisah kita dan tak semua orang tahu cerita kita. Cuma, apa yang saya boleh katakan, saya dengan suami ini kami berkahwin daripada tak ada apa apa dan bermula daripada sederhana.

“Saya berkahwin dengan suami bukan sebab duit semata-mata. Tak semua perempuan berkahwin sebab duit. Saya berkahwin dengan suami sebab dia baik. Dia akan membahagiakan dan menjaga saya dengan baik. Jadi, itu yang sebenarnya saya nak dalam rumah tangga. Masa saya kahwin dengan dia, walaupun waktu itu dia biasa-biasa tapi saya percaya dengan budi bicara, karakter dia yang sangat melindungi, saya tahu dia boleh jaga saya.

“Saya tahu rezeki boleh dicari kemudian dan boleh cari bersama-sama. Alhamdulillah, hari ini daripada kami biasa-biasa kami dapat mencapai apa yang kami nak. Sebab itu dalam rumah tangga ini niatnya kena betul. Jadi, saya okay saja dengan netizen itu,” katanya.

Menurut Eriyca, dia dan suami bermula dari tinggal di rumah sewa hingga dapat membeli rumah sendiri selain dapat membina empayar pernigaan jenama Noir Health & Beauty (Noir).

“Kehidupan dulu tidaklah semewah hari ini. Dari kami duduk rumah sewa kami beli rumah. Perlahan-lahan perniagaan makin berkembang dan maju. Jadi jika ada yang kata saya kahwin sebab duit itu salah. Sata faham, netizen ni mereka suka buat andaian dan mereka suka bercakap apa yang mereka fikir.

“Kalau nak tahu, jenama Noir adalah saya punya sendiri. Begitu juga suami yang mempunyai perniagaan sendiri, tapi lebih banyak bantu saya di Noir,” katanya.

Terdahulu, Eriyca membalas pertanyaan pengguna itu menerusi hantaran video yang dimuat naik di TikTok yang memaparkan dirinya bersama suami di dalam kereta.

Perkongsian video itu mencecah lebih 1.1 juta tontonan, mendapat lebih 52,000 tanda suka, hampir 1200 komen dan lebih 600 perkongsian semula, setakat artikel ini ditulis.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


#padamalifsyukri – Damian Mikhail Selar Tindakan Aliff Syukri Yang Dikatakan Menipu Sakit Mental?

Minggu ini sahaja kita disajikan dengan pelbagai kisah tidak baik yang melibatkan Datuk Seri Aliff Syukri. Terbaru, satu perkongsian di Twitter mendapat perhatian masyarakat.

Sebelum ini kecoh di Instagram apabila Aliff memuat naik satu gambar yang menunjukkan pil dengan ‘caption’ yang meminta supaya dirinya mati dalam keadaan yang tenang dan beriman.

Gambar tersebut mendapat perhatian seorang pengguna Twitter yang menyatakan bahawa gambar yang Aliff muat naik tersebut adalah gambar miliknya yang dimuat naik pada tahun 2020.

Melihat di Instagram milik Damian Mikhail, dia seolah-olah menyelar tindakan Aliff yang dikatakan seolah olah menghina rakyat dan mangsa-mangsa penyakit mental di Malaysia.

Malah Damian juga menyatakan bahawa sekiranya benar Aliff menggunakan gambat tipu, dia menyatakan bahawa Alif benar-benar mempermainkan isu kesihatan mental termasuklah golongan yang sedang berjuang untuk meneruskan kehidupan atau yang telah kehilangan orang yang tersayang akibat penyakit ini.

Damian juga turut memberi pandangan supaya pihak media, wartawan, warga industri, netizen dan semua orang supaya tidak menyokong apa-apa tindakan yang melibatkan Aliff.

Tambahnya, sekiranya Aliff betul sedang menghadapi sakit tersebut, dia mengharapkan keluarga terdekat membawanya mendapatkan rawatan

Pada akhir penulisan Damian, dia meletakkan tanda pagar #mutealiffsyukri #padam #padamalifsyukri dan menyatakan kesihatan mental bukanlah satu gurauan.


“Kau Ingat Aku Gelek Tiada Hasil?” – Ifa Raziah Jawab Kecaman Netizen Mengenai Gelekan Di Satu Majlis Akikah

Antara isu yang hangat diperbualkan dalam minggu ini salah satunya mengenai penyanyi Ifa Raziah yang dikatakan sakan bergelek di satu majlis akikah yang diadakan baru-baru ini.

Sebelum ini, Ifa Raziah ada memuat naik beberapa video dia menghadiri satu majlis akikah dan dia merupakan salah seorang artis yang dijemput untuk membuat persembahan pada majlis tersebut.

Dalam video tersebut, kelihatan Ifa Raziah sedang rancak bergelek dengan beberapa selebriti lain. Video tersebut mendapat kecaman daripada netizen yang menyatakan tindakan tersebut tidak kena dengan majlis yang diadakan.

Kecaman yang dilontarkan oleh netizen telah mendapat perhatian Ifa Raziah. Dalam satu video terbarunya, dia menyatakan bahawa dia dibayar untuk melakukan perbuatan tersebut dan bukannya secara percuma.

Malah dia juga menyatakan bahawa dia bukannya perempuan murahan dan dia mempunyai maruah dan harga kerana masih lagi ada permintaan terhadap dirinya.

JOM KASI VIRAL #terpalingjuara #playlistAJL #missdiva #ifaraziah #serifabeauty #solidmolid #solidberry #soliddiva #solidbody #solidbeauty #missdivaskincare #kurus #cantik #lentik #beauty #fyp #fouryoupage #tiktokviral #tiktok

♬ original sound – MissDivaifaraziah – MissDivaifaraziah

Melihat diruangan komen, rata-rata netizen tidak bersetuju dan mengecam cara Ifa Raziah menjawab terhadap isunya sebelum ini.

Jangan sombong kak…Allah sayang kak Ifa..sebab tu ramai nasihatkan Kak Ifa

Perkara yang paling kita takut..apabila kita jadi hamba duit..ingat sis kekayaan itu tanda ujian dari Allah..hati-hati sis

Malah netizen juga mempersoalkan hasil duit yang diterima dari gelekan tersebut. Bukan itu sahaja, dalam ada yang mengecam, ada juga golongan netizen yang mendoakan semoga Ifa Raziah diberikan hidayah suatu hari nanti.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ramai Puji Aishah Makin Cantik! Misha Omar Pun Hampir Tak Perasan?

Penyanyi popular, Datuk Aishah sering dipuji netizen sejak kebelakangan ini disebabkan penampilan dan susuk tubuhnya yang semakin langsing.

Terbaru, dalam satu perkongsian foto bersama Misha Omar di Instagram, Aishah mengatakan penyanyi lagu Sampai Bila itu hampir tidak perasan akan beliau ketika terserempak di satu majlis sama.

“Misha hampir tak perasan saya tadi,” tulisnya ringkas sebagai kapsyen.

Menjengah ruangan komen, rata-rata netizen meninggalkan respon positif dan memuji kecantikan dua penyanyi berbakat besar itu.

Malah dalam pada itu, ada juga segelintir netizen yang meminta mereka berdua mengadakan konsert bersama.

“Datuk sangat cantik sekarang, slim,” antara coretan netizen.

A post shared by Wan Aishah Wan Ariffin (@aishahjmm)

Terdahulu, media tempatan melaporkan Aishah mula turun berat badan selepas menjalani pembedahan Bariatric pada tahun 2018.

Katanya ketika itu, beliau ingin mencapai berat badan ideal dan mementingkan aspek kesihatan yang baik.


“Jangan Pergunakan Saya Untuk Naikkan Rating…” – Baby Shima Beri Peringatan

Penyanyi Baby Shima tampil memberi peringatan kepada beberapa individu agar tidak menggunakan namanya demi menaikkan ‘rating’ bacaan.

Menurut Shima, dia akui dirinya bukanlah seorang yang baik, namun tidak pernah menggunakan orang lain untuk kepentingan dan kepuasan diri.

Hal itu dilontarkan Shima menerusi perkongsian dalam dua entri di ruangan Instagram Story miliknya malam tadi.

“Kepada beberapa individu, jangan pergunakan Shima untuk naikkan rating story korang! Shima tahu Shima jahat, tapi jangan sampai buat story tu tahap memfitnah.

“Dengan bangganya pihak tersebut terus menerus posting tentang Shima dan sampai ada yang tahap memfitnah. Ingat ya, jahat-jahat Shima pun Shima tak gunakan orang lain untuk kepentingan dan kepuasan diri Shima!,” coretnya.

Bagaimanapun, setakat artikel ini ditulis (10.30PM, 14/8/2022), Shima tidak menyebut secara spesifik tentang pihak yang dimaksudkan.

Semoga isu ini dapat diselesaikan dengan baik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Azhar Sulaiman Titip Pesanan Buat Wanita Tuduh Leona Jalin Hubungan Dengan Suami Orang

Pelakon, Azhar Sulaiman tampil menjelaskan sebab tidak mahu memanjangkan isu mengenai anak perempuannya, Kasih Iris Leona yang dituduh mempunyai hubungan sulit dengan seorang lelaki  memegang status suami orang.

Menerusi hantaran di Instagram, Azhar Sulaiman menitipkan doa serta nasihat buat wanita yang dikenali sebagai Nor Azira Othman yang telah melemparkan tuduhan terhadap Leona.

“Salam Nor Azira Othman. Saya tidak mahu memanjangkan perkara ini dengan awak pasal Leona. Saya doakan yang terbaik dalam hidup dan sentiasa dalam lindungan Allah SWT.

Sekadar nasihat mesra untuk anda. Cari kawan baru yang mahir dalam media sosial.”-Tulis Azhar Sulaiman

Dalam pada itu, pelakon filem Black Maria ini berpendapat bahawa wanita itu terselamat kerana dia masih memikirkan kesihatan mental wanita, malah jika isu tersebut berlaku pada orang lain, semestinya wanita itu akan mendapat tindakan undang-undang.

“Dengan saya you terselamat sebab saya masih memikirkan kesihatan mental you. Kalau orang lain, pasti mereka akan saman you. Take care.”-Tulis Azhar Sulaiman

Di ruangan komen-rata-rata netizen dan rakan selebriti menyifatkan Azhar Sulaiman seorang bapa yang penyabar apabila menghadapi fitnah yang dilemparkan terhadap anak perempuannya, malah ramai yang tampil menitipkan doa buatnya sekeluarga.


“Nak Cabar Siapa Sebenarnya? – Ustazah Asma Tegur Usahawan Kosmetik Hasil MV ‘Soft-Porn’?

Baru-baru ini tular satu video di media sosial yang memaparkan usahawan kontroversi, Datuk Seri Aliff Syukri bersama penyanyi, Baby Shima yang bergelek untuk MV terbaharu mereka, Baby Sayang. Walaubagaimanapun sedutan MV yang dimuatnaik oleh Alif Syukri sebelum ini mendapat kecaman yang teruk oleh netizen sehingga dia bertindak untuk memadam segala hantaran di Instagram miliknya.

Pendakwah bebas, Ustazah Asma Harun menerusi hantaran di Instagram turut mempersoalkan tindakan usahawan terkenal yang dikatakan semakin berani melakukan perbuatan yang mengundang kemurkaan Allah SWT.

“Di negara kita pula sedang tular klip video dua artis yang dalam proses mengeluarkan muzik video mereka. Rata-rata mengatakan pakaian dan tarian dalam video tersebut seperti pelakon lucah.

Kedua-dua isu ini pernah ditegur oleh ramai pihak berkali-kali, namun kita lihat golongan seperti ini semakin berani melakukan perbuatan yang mengundang kemurkaan Allah SWT. Mereka nak cabar siapa sebenarnya?-Tulis Ustazah Asma

“Harap pihak JAKIM buat kerja lah. Jangan double standard dengan golongan berduit ni.”

“Ya Allah..beri hidayah pada golongan yang kosong jiwanya.”

“Lagi ditegur lagi pelik perangainya terlalu biadap.”

“Makin lama makin pelik-pelik isu sekarang.”

Doa yang baik-baik sahaja lah ya. Semoga mereka yang terlibat diberi hidayah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Dakwa Semakin Berisi Selepas Kahwin? Ini Respon Fieya Julia!

Penyanyi, Fieya Julia tampil bersuara selepas timbul dakwaan netizen yang mengatakan dia sudah mendirikan rumah tangga.

Menerusi hantaran di Instagram, Fieya dilihat memuatnaik tangkap layar komen seorang netizen yang dikenali sebagai Ramlee yang mendakwa tubuh badan Fieya Julia semakin berisi semenjak berkahwin.

“Mula-mula tak perasan yang nie FJ. Sebab dah berisi nampaknya dia semenjak kahwin…”-Komen seorang netizen

Fieya kemudian menyangkal dakwaan netizen itu dengan mempersoalkan bilakah dia mendirikah rumah tangga.

“Bila masa pulak saya kahwin uuiii sedih ah ceni.”-Balas Fieya Julia

Di ruangan komen, rata-rata rakan selebriti dan netizen dilihat berseloroh dengan Fieya yang merasa sedih kerana tidak dijemput menghadiri majlis perkahwinan pelantun Halusinasi ini.

“HAHAHA sampai hati kahwin diam diamm 🤣🤣🤣 “-Farisha Iris

“Tak jemput pun kahwin nya. Aduh Fieya.”

“Orang berisi tak semestinya sudah kahwin, orang happy pun boleh berisi badan la adoiii.”

Kurus pun salah, berisi pun salah. Abaikan sahaja apa yang diperkatakan oleh orang. Yang penting kita sudah melakukan yang terbaik untuk diri dan keluarga.


“Semua Nak Tunjuk Suci”-Datuk Addy Kana Pertahan Ifa Raziah?

Nama penyanyi, Ifa Raziah menjadi perhatian ramai selepas dikatakan bergelek sakan di satu majlis akikah yang diadakan baru-baru ini.

Menerusi video yang dimuatnaik di TikTok, Ifa Raziah dilihat memuatnaik komen ‘tuan majlis’, Addy Kana yang menitipkan ucapan terima kasih kepada penyanyi dan pengacara yang sudi hadir memeriahkan majlis akikah anaknya, Aeyden Mateen.

“Tqtq kak @ifa_raziah. Memeriahkan majlis saya. Mereka tak akan faham atur cara majlis. Yang pasti semasa majlis aqiqah semua dalam keadaan tertib dan hormat.

Susah nak terangkan pada netizen yang mindset ahli syurga ni. Bagus nak tegur tapi bila orang terangkan situasi sebenar mereka tukar point off view yang lain dan salahkan kita konon semua kita tak betul. Hak masing dan majlis dan atur cara kita yang aturkan. Semua nak tunjuk suci.”-Tulis Addy Kana

Ifa Raziah menerusi hantaran di Instagram menyatakan bahawa dirinya sudah tidak kisah akan pendapat orang lain sama ada menyukai atau membencikan dirinya.

“Akan sampai satu point. IT DOESN’T MATTER ANYMORE. Uols suka i ke. Tak suka i ke..Ada aku kisah?? Nak suka alhamdulillah. Tak suka pun takde hal lah. Tak semua orang suka kita. Dan kita pun tak perlu suka semua orang!!”-Tulis Ifa Raziah

Murai MY sebelum ini melaporkan mengenai Ifa Raziah yang menyatakan bahawa dia dibayar untuk bergelek sakan dan bukannya secara percuma. Malah dia juga menyatakan bahawa dia bukanlah seorang perempuan murahan dan dia mempunyai maruah dan harga kerana masih lagi ada permintaan terhadap dirinya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Siti Nurhaliza Titip Pesanan Buat Orang Ramai Isu Penggunaan Wajahnya & Suami Untuk Iklan Penipuan

Penyanyi tersohor, Datuk Seri Siti Nurhaliza tampil menitipkan pesanan buat pihak tidak bertanggungjawab yang masih menggunakan wajahnya dan suami, Datuk Seri Khalid dalam iklan perniagaan, pelaburan tanpa kebenaran.

Menerusi video yang dimuatnaik di Instagram, Siti Nurhaliza atau lebih  mesra disapa sebagai Tok Ti mengatakan bahawa dia sudah banyak kali berpesan kepada pengguna media sosial mengenai penipuan yang berlaku di media sosial oleh pihak-pihak yang tidak bertanggungjawab.

“Macam-macam tau, ada yang gunakan video saya untuk orang meneka nombor dan dijanjikan hadiah wang tunai, ada pula iklan shampoo yang katanya digunakan oleh suami saya (sedangkan menggunakan gambar saya sewaktu balik umrah dan botak) dan ada juga gambar suami saya dengan iklan pelaburan, artikel-artikel yang tak masuk akal dan sebagainya.”-Tulis Tok Ti

Tambahnya lagi, Siti menitipkan harapan agar penjelasannya itu akan memberikan kesedaran terhadap orang ramai agar tidak mudah terpedaya dengan penipuan tersebut.

“Saya sangat berharap agar video penjelasan saya ini dapat dikongsi dan akan memberikan kesedaran supaya kita tidak terpedaya.

Tidak semudah itu mereka mahu memberikan wang tunai, jika mereka jujur, mengapa mereka menggunakan video saya? Bukankan dari sini kita sudah tahu muslihat mereka untuk memperdaya orang ramai.”-Pesan TokTi

A post shared by Siti Nurhaliza Tarudin (@ctdk)

Terdahulu, Murai MY pernah melaporkan mengenai Siti Nurhaliza yang menceritakan para peniaga yang tidak bertanggungjawab menggunakan wajahnya dan suami dalam iklan perniagaan serta testimoni tanpa kebenaran. Tok Ti turut meminta peniaga yang dimaksudkan agar tidak mengambil kesempatan atas orang lain.


Netizen Dakwa Sudah Berpisah Dengan Diana Nasimuddin, Ini Respon Mas Khan!

Umum mengetahui pelakon kacak, Mas Khan telah melamar kekasihnya Diana Nasimuddin pada November tahun lalu.

Walaubagaimanapun, terdapat spekulasi yang dicetuskan oleh seorang netizen yang mendakwa mereka berdua sudah berpisah menerusi sebuah video yang dimuatnaik oleh Mas Khan di laman TikTok.

“Eh baik pulak, haritu kata dah clash”-Komen netizen

I know I’m a bit rough around the edges and i know I’ve trampled my way through your life, but I do love you with all of my heart. Never doubt that. You’re my girl, and I want you and I need you with me forever. @Diana Nasimuddin ♥

Tidak berdiam diri, Mas Khan kemudian membalas komen netizen itu dengan menitipkan pesanan agar tidak mudah terpedaya dengan media sosial.

“Siapa kata? Jangan mudah terpedaya dengan social media.”-balas Mas Khan

Dalam pada itu, video yang dimuatnaik oleh Mas Khan turut mendapat respon oleh tunangnya, Diana Nasimuddin.

“Tiada yang sempurna dalam hidup..Tapi hadiah terbaik adalah belajar dari kesilapan kita. Thank you for spoiling me still, one of the best birthdays treat ever.”-Komen Diana Nasimuddin

Sekadar info, Mas Khan telah melamar Diana Nasimuddin pada 18 November 2021 lalu. Diana menerusi hantaran di Instagram turut menitipkan ucapan romantis kerana memilih dirinya yang merupakan seorang ibu tunggal kepada tiga orang anak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Bodo Is Free…”- Caprice Ulas Isu Video Kak Long 7E Yang Diperlakukan Seperti “Lembu’ Oleh Aliff Syukri & Baby Shima

Isu video tular yang melibatkan usahawan kosmetik, Datuk Seri Aliff Syukri dan Baby Shima serta Kak Long 7E masih lagi menjadi bualan ramai termasuklah rapper dan usahawan, Caprice yang turut tampil memberikan reaksi terhadapnya.

Menurut Caprice, dia menyifatkan adalah tidak mungkin bagi Kak Long 7E yang sanggup melakukan aksi sedemikian hanya secara percuma dan tidak diberi sebarang upah.

“Video ini viral di media sosial. Menurut Kak Long 7E, dia melakukannya untuk beraksi sedemikian secara percuma. Malaysia, tidak mungkin anda melakukan ini secara percuma. Walau ramai orang kata bodoh itu percuma.

Tetapi, secara general, saya mahu memberikan sedikit tips. Kepada sesiapa yang pernah jadi influencer, FYP, tiba-tiba viral, bukan hari-hari kita pegang petir. Pegang petir means whatever we do, orang nak tengok.”- Kata Caprice

A post shared by Tiger of AlQuds (@capricedaddycap)

Di ruangan komen, rata-rata netizen dilihat memberikan sokongan akan kenyataan yang diberikan oleh Caprice, malah ada yang berpendapat manusia semakin berani mencabar kekuasaan Allah SWT.

“Dunia makin lama makin tenat, manusia semakin berani mencabar Allah SWT.”

“Macam tak ada maruah. Laki dia tak malu ke tengok diperlakukan begitu. Anak-anak yang menonton, Allahuakbar.. Mana letaknya sebuah maruah seorang wanita tu kak long oii. Kalau free memang bodoh laa. Diperbodohkan di sotong ni.”

“Makin maju technology, makin bodoh masing-masing.”

Dah pelik-pelik sekarang ni. Sedih tengok.”

Sekadar info, Kak Long 7E atau nama sebenarnya Wan Noor Baizura menerusi video yang dimuatnaik di Facebook meminta orang ramai untuk berhenti menyalahkan usahawan, Datuk Seri Aliff Syukri dan Baby Shima selepas dia ‘diperlakukan seperti lembu’ menerusi video gandingan mereka bertiga yang dikongsi di media sosial.


“Bangganya Kau!!”- Ustaz Ahmad Dusuki Tegur Ifa Raziah?

Pendakwah terkenal, Ustaz Ahmad Dusuki tampil memberikan teguran terhadap penyanyi dan pengacara, Ifa Raziah disebabkan kenyataannya yang hanya akan bergelek sekiranya diberikan bayaran ketika melakukan sesi live di Tiktok baru-baru ini.

Menurut Ustaz Ahmad Dusuki, setiap mukmin akan disoal di hadapan Allah dari manakah ia mendapatkan harta dan ke mana ia membelanjakan hartanya di jalan Allah.

“Tak semua yang boleh bawa masuk duit tu menjadi keuntungan bagi kehidupan kita, yang dibimbang jika yang masuk duit itu membawa kepada kecelakaan di masa depan kita.

Setiap mukmin akan disoal di hadapan Allah nanti dari mana ia mendapatkan hartanya dan kemana ia membelanjakan hartanya di jalan Allah. Jika hartanya hanya mengenyangkan perutnya, tergolek-goleklah ia di akhirat nanti, menjawab di hadapan Allah, lebih-lebih lagi hartanya dari sumber menggolek menggelek punggungnya di khalayak ramai di dunia ini.

Kau ingat gelek di khalayak tu dapat pahala ke? Bangganya kau..!!”-Tegur Ustaz Ahmad Dusuki

Di ruangan komen, hantaran Ustaz Ahmad Dusuki turut mendapat respon oleh pendakwah terkenal, Ustaz Abdullah Khairi yang turut memberikan reaksinya terhadap kenyataan pengacara dan pelakon tersebut.

“Dia menanti saat bila dah tua..Dah tak boleh gelek. Baru dia tau..Allah tu ada!!”-Komen Ustaz Abdullah Khairi

Dalam pada itu, rata-rata netizen dilihat menitipkan ucapan terima kasih terhadap teguran yang diberikan oleh Ustaz Ahmad Dusuki yang telah menjalankan kewajipannya sebagai umat Islam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Pertemuan Ebit Lew Dengan Sultan Muhammad V Di Jerman, Cetus Pelbagai Reaksi Netizen!

Pendakwah terkenal, Ebit Lew menitipkan rasa syukur apabila dapat bertemu dengan Sultan Kelantan, Sultan Muhammad V ketika sedang bercuti bersama keluarga di Jerman.

Menerusi hantaran di Instagram, Ebit Lew akui rasa terharu apabila baginda masih ingat pertemuan mereka tiga tahun yang lalu ketika Ebit Lew mengadakan ceramah di masjid di Kelantan.

“Rezeki jumpa Tuanku di German. Daulat Tuanku. Allahuakbar. KDYMM Sultan Muhammad V. Alhamdulillah. Terharu Tuanku ingat lagi last jumpa 3 tahun lepas masa saya ceramah di Masjid di sana.

Tuanku peramah dan mesra. Rezeki hotel sama.”-Kongsi Ebit Lew

Pertemuan Ebit Lew bersama Sultan Muhammad V ketika berada di Jerman mencetuskan pelbagai reaksi netizen di media sosial yang menitipkan rasa syukur melihat baginda yang sedang berada dalam keadaan sihat, malah ada bertanyakan adakah pendakwah ini turut berjumpa dengan Sultanah Kelantan, Che Puan Diana Petra Abdullah.

“Alhamdulillah..Sihat napok Sultan ambo.”

“Alhamdulillah rezki Ustaz jumpa Tuanku.”

“Humble nya Sultan. Baginda yang angkat tangan pada Ustaz tanda pergi dulu 😄.”

Rezeki Ebit Lew dapat jumpa Sultan Muhammad V di Jerman. Daulat Tuanku.


Digelar Mulut Seperti Kaki Ayam, Chef Adu Amran Dedah Wajah Netizen!

Chef dan salah seorang juri rancangan masakan MasterChef Malaysia, Chef Adu Amran dilihat membalas komen seorang netizen pada salah satu video masakannya yang dikongsi di Instagram.

Menerusi hantaran di Instagram, Chef Adu Amran  memuatnaik tangkap layar komen netizen yang yang menggelarnya sebagai “mulut ayam” selepas menerusi video masakannya iaitu Dim Sum Kaki Ayam Chinese Style.

“Patut laa mulut macam kaki ayam.”-Komen netizen

Tidak berdiam diri, Chef Adu Amran kemudian membalas komen dan mendedahkan wajah netizen itu, serta menyifatkan sebagai satu tindakan yang biadab.

“Takpa, biadab you lagi macam bontot ayam.”-Balas Chef Adu Amran

A post shared by Adu Amran (@chefaduamran)

Di ruangan komen, rata-rata netizen mengkritik tindakan netizen wanita itu dan berpendapat dia hanya mahukan publisiti murahan.

“Dirty marketing dia tu chef. Lepas chef viral , percayalah nanti dia akan bertambah followers dia. Saya rasa ada business tuu. So, dia tumpang cari jalannn.”

“Sian kat Chef, takde dosa ape pun kena. Sabar Chef ye. Semoga chef dimurahkan rezeki Chef aaminn.”

“Ni betul-betul punya mulut kerang busuk. Minta kena maki jemaah ni.”

“Ya Rabbi. Ada jugak orang macam ni. Punya la takde adab. Macam cantik sangat jer 🙄. Keep on inspiring Chef @chefaduamran! Let the haters burnn.”

Kongsi video masakan pun masih mendapat komen negatif oleh segelintir netizen.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Titip Semangat Buat Aliff Syukri Kembali Di Media Sosial, Iqbal Zulkefli Dikritik Netizen!

Usahawan sensasi dan penyanyi, Iqbal Zulkefli mendapat kritikan netizen selepas menitipkan semangat buat usahawan kosmetik, Datuk Seri Aliff Syukri yang kembali memuatnaik hantaran di media sosial selepas mengumumkan mahu mengundur diri beberapa hari lalu.

A post shared by Aliff syukri kamarzaman (@aliffsyukriterlajaklaris)

Iqbal dilihat memberikan komen pada hantaran Aliff yang mempromosikan lagu nyanyiannya bersama penyanyi dangdut, Baby Shima.

“Alhamdulillah. Semoga ada semangat baru. Terus berkarya dan berbisnes.”-Komen Iqbal

Walaubagaimanapun, komen Iqbal telah mendapat kritikan netizen yang disifatkan turut menyukai publisiti murahan.

“Terus buat kerja gila sama macam ko Bal.”

“Awak suka support publicity murahan memang kena lah dengan set set awok 🤣.”

“@iqbalzulkefli tak perlu nak berkarya kalau suara tak sedap. Same goes to you. Jangan sebab banyak duit lagu sana sini tapi bila nyanyian live hancur tak sedap. Buat je business. Jangan semua benda nak bedal.”

Dalam pada itu, Aliff Syukri telah mengumumkan di Instagram-nya bahawa dia telah merilis lagu terbaharunya bersama Baby Shima di laman Youtube. Tambahnya lagi, dia memberitahu bahawa dia harus menyerlahkan bakat demi para peminat yang sudah setia meminati nyanyiannya itu.


“Kenapa Pegang-Pegang?” – Video Ahmad Dhani Sentuh Belakang Fazura Timbul Rasa Kurang Senang Peminat?

Umum mengetahui penyanyi, pelakon, dan usahawan Nur Fazura bakal melakar sejarah dalam kerjaya apabila kini bergelar penganjur konsert yang menghimpunkan nama-nama besar termasuklah penampilan khas Ahmad Band dari Indonesia serta maestro muzik, Ahmad Dhani bersama isterinya, Mulan Jameela.

Menerusi video yang dimuatnaik oleh pengurus Fazura, iaitu Iman Tang di Instagram. Penyanyi itu dilihat berkongsi pentas bersama Ahmad Dhani yang sedang menyanyikan lagu sensasi, Sedang Ingin Bercinta di Indonesia.

“Ok Pakde, @ahmaddhaniofficial artiste saya @missfazura udah perform tar nanti saya invoice payment aje ya.”-Kapsyen pengurus Fazura di Instagram

A post shared by Iman Tang (@imantang75)

Walaubagaimanapun, timbul perkara kurang manis apabila Ahmad Dhani dilihat memegang belakang Fazura ketika mengajak pelakon itu untuk turut serta menyanyi di atas pentas yang telah menimbulkan reaksi kurang senang di kalangan peminat.

“Alamak..Tak rasa bersalah ke @ missfazura dok pegang-pegang gitu?? Sedih..”

“Ala tak sukanya pegang gitu sebab kak Faz bertudung.”

“Ahmad Dhani tu yang pegang Fazura. Bukan Fazura yang pegang dia.”

“Tangan tu sebok nak pegang dah kenapa, botak-botak.”

“Kenapa pegang-pegang? Tak boleh hormat orang yang bertudung ke?.”

Walaubagaimanapun, ketika artikel ini ditulis, sehingga kini Fazura ataupun Ahmad Dhani tidak memberikan sebarang respon atau komen terhadap isu bersentuhan tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tular Apabila Digelar ‘Bisnes Air Liur’, Najib Asaddok Dedah Asal Diri Orang Susah

Baru-baru ini, tular apabila usahawan Najib Asaddok menerima pertanyaan netizen yang mempersoalkan perniagaan apa yang dijalankannya sudah berjaya hingga layak mengajar orang lain tentang ilmu pemasaran.

Pertanyaan itu diajukan ketika Najib atau nama lengkapnya Mohd Najib Asaddok, 39, sedang membuat sesi siaran langsung di media sosial.

Seterusnya sesi itu mendapat komen beberapa pengguna laman sosial mempertikaikan kejayaan diraih hanya dengan ‘menjual air liur’.

Namun, Najib yang juga pengasas syarikat Momentum Internet Sdn Bhd sejak 2014 lalu enggan ambil pusing segala komen yang dilontarkan.

“Ketika buat sesi siaran langsung itu, saya sedang membincangkan topik agak serius berkaitan isu peniaga yang mengalami kejatuhan dalam jualan. Tapi, apabila terdapat komen dan soalan sama berulang kali, ia lebih kepada provokasi dan berniat nak menjatuhkan kredibiliti. Saya juga orang biasa yang mempunyai emosi dan perasaan.

“Pada masa sama, ramai lagi memberikan komen positif dan sokongan yang mana mereka berkongsi kisah kejayaan dalam perniagaan selepas mengikuti kelas saya. Bagi saya, ini lebih menggembirakan serta memberi semangat pada saya,” katanya.

Dalam pada itu Najib menambah, dia sudah mula berjinak dalam perniagaan sejak bangku sekolah lagi demi mahu mengubah nasib diri dan kehidupan keluarganya.

“Pada usia 11 tahun ayah saya meninggal dunia. Ketika itu mak hanya pekerja kilang dengan pendapatan RM300 hingga RM500 sebulan. Malah, sejak kecil lagi saya bersama lima beradik lain tinggal dengan datuk. Dengan bantuan datuk juga, kami adik beradik cukup makan, pakai dan sekolah.

“Dari sekolah lagi saya sudah berniaga dengan terbabit sebagai ketua koperasi di sekolah menengah dan menjadi Ketua Kelab Usahawan Maktab Rendah Sains MARA (MRSM) Muar. Pada 2004 saya sudah mula membuat perniagaan jualan langsung yang mana ketika itu masih menuntut di Universiti Teknologi Malaysia (UTM), Skudai, Johor.

“Kemudian, pada 2006 hingga 2008 saya terbabit dengan perniagaan menjual produk kesihatan. Saya buat jualan di sekolah, buka ‘booth’, masuk ekspo dan beberapa pejabat kerajaan. Dalam masa sama, sepanjang tempoh itu juga saya mula menjadi pelatih dengan memberi latihan kepada orang yang mahu mula berniaga. Semua yang saya buat ini bukan semata mata minat, tapi terpaksa sebab saya berasal daripada keluarga susah,” katanya.

Kata Najib, dia mula terlibat dalam bisnes latihan atau ‘coaching’ sejak ditanya rakan-rakan tentang bagaimana dia boleh menjana pendapatan mencecah RM30,000 hingga RM50,000 sebulan pada sekitar 2009.

“Semua kawan bertanya macam mana saya boleh jualan hingga mencecah angka itu. Dari situ saya buat bisnes ‘coaching’ atau latihan hingga sekarang. Kebanyakan orang faham apabila berniaga hanya secara ‘offline’. Apabila mereka mula menyedari perniagaan dalam talian, saya ajar mereka cara nak bermula termasuk penggunaan ayat yang sesuai untuk tarik minat pelanggan.

“Alhamdulillah, pada 2020 saya membuat satu kelas berskala besar yang dihadiri 5,500 individu yang terdiri daripada usahawan pelbagai industri dan latar belakang. Pengalaman yang ada sepanjang terbabit dalam perniagaan dalam talian saya kongsikan kepada mereka. Ini juga berkat hasil saya berguru dengan Datuk Wira Dr Azizan Osman,” katanya.

Menurutnya lagi, syarikatnya sudah berjaya membantu lebih 400,000 usahawan menerusi e-book, video, buku, kelas dalam talian dan ‘offline’ yang dibuat secara percuma.

“Perjalanan untuk berjaya ini bagi saya kejayaan milik semua orang. Sesiapa saja berhak untuk berjaya. Bila ada niat kuat nak bantu orang sekeliling, insya-Allah dipermudahkan.

“Dari buku, e-book, video semua saya berikan percuma. Sebab saya tahu ramai nak mulakan bisnes tapi tidak ada duit macam mana saya dulu. Jadi, saya mahu mudahkan mereka. Dari situ juga, skala makin besar sampai sekarang. Daripada bises ‘air liur’ ini juga banyak jenama dan perniagaan yang kita bantu hingga berjaya. Itu juga dengan izin Allah,” katanya.

Najib juga bersyukur kerana berjaya membelikan rumah buat ibu dan ibu bapa mertua selain telah menghantar ibunya menunaikan ibadah haji pada 2019.

“Alhamdulillah, saya sudah berjaya membelikan sebuah rumah buat mak dan ibu bapa mertua. Pada 2019, saya hantar mak menunaikan haji. Baru-baru ini pula, saya membawa membawa isteri dan kedua mentua menunaikan haji. Rezeki nak tolong keluarga, Allah permudahkan semuanya,” katanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Menjilat Sangat Tu”- Pujian Zarina Zainuddin Buat Lagu Aliff Syukri & Baby Shima Dikritik Netizen?

Pelakon dan usahawan, Zarina Zainuddin mendapat kritikan netizen di media sosial selepas memberikan pujian terhadap lagu gandingan usahawan sensasi, Datuk Seri Aliff Syukri dan Baby Shima iaitu ‘Baby Sayang’ yang sebelum ini teruk dikecam, serta dikatakan mempunyai aksi ‘goyangan lucah’ dalam MV tersebut.

A post shared by Aliff syukri kamarzaman (@aliffsyukriterlajaklaris)

Pelakon itu dilihat memberikan pujian pada hantaran Aliff Syukri bahawa lagu ‘Baby Sayang’ itu bakal menjadi siulan di aplikasi TikTok.

“Trending lagu sedap mestilah trending..Tahniah Dato all the best for you. Suara Dato tak berapa sedap pun takpe suara Baby Shima dah cukup merdu untuk sedapkan lagu Dato.

Bravo. Lagu tu nanti jadi siulan kat TikTok.”- Komen Zarina Zainuddin

Walaubagaimanapun, pujian yang diberikan Zarina Zainuddin terhadap Aliff Syukri telah mencetuskan kritikan oleh netizen yang menganggap pelakon itu “menghalalkan” apa yang telah dilakukan oleh Aliff Syukri.

Dalam pada itu, Aliff Syukri menerusi hantaran di Instagram berkongsi rasa syukur apabila lagu gandingannya bersama Baby Shima kini menjadi trending di Youtube selepas kurang dari 12 jam dirilis. Aliff turut mengakui dirinya kini sememangnya penyanyi nombor 1 di Malaysia.


‘Nanti Ada Polita*k Agama Cakap Ini Pun Haram’ – Ira Raziah Perli Siapa?

Masih belum surut lagi isu sensasi Ifa Raziah berkaitan video siaran langsung (Live) ketika sembahyang baru-baru ini dan juga kontroversi menari gelek dalam majlis aqiqah yang mengundang pelbagai reaksi orang ramai terutama dikalangan ahli agama tanah air.

Kini penyanyi, pelakon dan juga usahawan sensasi ini, memuatnaik satu perkongsian yang cukup menarik perhatian ramai warga maya di akaun Instagramnya.

Menjengah di Instagram milik selebriti ini, umum sedia maklum Ifa mengumumkan dia berkolaborasi bersama Jovian Mandagie secara eksklusif dengan mengeluarkan produk korset yang dikenali sebagai Wonder Suit By Jovian di media sosialnya.

Baru ini, Ifa memuatnaik video yang memaparkan pelancaran produk terbaru tersebut di media sosialnya sambil menulis entri yang cukup mencuri perhatian ramai dan lensa Murai MY.

Ifa mendedahkan dalam coretan tersebut, di mana dia tidak perlu menari (gelek) dalam majlis pelancaran berkenaan walaupun dibayar beratus ribu ringgit dan dilantik sebagai duta.

“Ini contoh majlis perasmian produk Wonder Suit By Jovian yang tak perlu miss diva nak bergelek.. Walau dibayar ratusan ribu dan dilantik sebagai duta..” Coretnya

Menurut Ifa lagi, kolaborasi antara dia bersama usahawan dan pereka fesyen terkenal tanah air ini juga merupakan salah satu sumber rezeki buatnya.

Meski bersyukur dengan rezeki yang dimiliki datang tidak putus-putus, namun Ifa juga meluahkan rasa bimbang ada menganggap apa yang dilakukan adalah haram dan mengundang dosa besar.

“Ini pun salah satu punca rezeki miss diva.. Nanti ada polita*k agama cakap ini pun haram juga mengundang dosa besar !! Syukur alhamdulillah rezeki yang tak putus-putus, semuanya datang dari Allah s.w.t. Amin ya rabbal alamin.” Coretnya lagi

Melihat muatnaik tersebut, ramai yang mengikuti selebriti jelita ini memberi komen dan pesanan agar mengabaikan teguran seperti itu dan menjadi diri sendiri.

“Kelas kau kak.. Rezeki mencurah-curah, pedulikan pada yang acah-acah alim yang kecam-kecam akak tu.. Yang penting jadi diri sendiri..”

“Saya suka kenyataan awak bab agama tu. Kita tegur persendirian bukan menerusi media sosial, Tu namanya buka aib.” Komen mereka lagi

Dalam pada itu, ramai juga warga maya yang memuji pinggang Ifa sangat langsing bak kerengga diruangan komen muat naik tersebut.

“Kecilnya lah.. Nampak lebih muda 20 tahun.”

“Tu dia pinggang kerengga !!” Puji mereka lagi

Terdahulu Murai MY melaporkan tentang pendakwah terkenal menegur Ifa Raziah menari (gelek) dalam sebuah majlis aqiqah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Didie Alias Rai Ulang Tahun Ke-49, Ucapan Anak Perempuan Bongsu Curi Perhatian!

Media sosial pelakon dan pelawak, Didie Alias dibanjiri dengan ucapan rakan selebriti dan peminat ketika menyambut ulang tahunnya yang ke-49 baru-baru ini.

Apa yang mencuri perhatian adalah ucapan yang ‘sweet’ oleh anak perempuannya, Diyana Redzuan yang mengakui turun naik dalam kehidupan ibunya memberikan pengajaran untuk sentiasa bersyukur dengan apa yang ada di depan mata.

“Terima kasih menjadi role model dalam hidup nana, turun naik dalam kehidupan mummy banyak memberi pengajaran dalam hidup nana untuk sentiasa bersyukur dengan apa yang ada di depan mata dan untuk tidak pernah rasa tidak mencukupi dari segi kelengkapan harian nana.”-Tulis Diyana Redzuan

Tambahnya lagi, Diyana yang mesra disapa sebagai Nana turut memohon maaf jika telah melukakan hati ibunya dan menyifatkan dia hanyalah seorang anak perempuan bongsu yang ‘cengeng’.

“Nana minta maaf andai pernah melukai hatimu atau pernah terdetik rasa tidak bersyukur dengan apa yang telah disediakan oleh mummy. Nana hanyalah anak bongsu perempuan mummy yang cengeng.

Semoga apa yang diimpikan oleh mummy, dapat ditunaikan oleh nana suatu hari nanti.”-Tulis Diyana Redzuan

Kami di Murai My turut mahu mengucapkan Selamat Hari Jadi yang ke-49 buat Didie Alias. Moga kekal sukses!


Akui Tiada Faedah Untuk Dianjurkan, PU Syed Mahu Konsert Billie Elish Di Malaysia Dibatalkan?

Pendakwah bebas, Pencetus Ummah (PU) Syed menitipkan harapan agar konsert bintang elektropop yang berjaya meraih tujuh trofi Anugerah Grammy, Billie Eilish tidak dapat dianjurkan di Malaysia.

Menurut PU Syed, dia menyifatkan konsert Happier Than Ever yang bakal berlangsung malam ini di Stadium Nasional Bukit Jalil itu tidak memberikan manfaat kepada agama, bangsa dan negara.

“Penganjuran yang tiada manfaat pada agama, bangsa dan negara. Cukup-cukuplah berhibur sehingga lupa Tuhan.”-Tulis PU Syed

Akui ia adalah perkara yang boleh dilarang, PU Syed menitipkan harapan agar konsert Billie Eilish ini gagal dianjurkan.

“Benda boleh larang..Buat apa nak anjurkan. Semoga konsert ini gagal dianjurkan!!”-Tegas PU Syed

Walaubagaimanapun menerusi perkongsian orang ramai di media sosial, semalam Billie Eilish telah tiba di Lapangan Terbang Antarabangsa Kuala Lumpur lalu telah mencuri perhatian ramai peminat yang terserempak dengan penyanyi antarabangsa itu.


“Keadilan Akan Ditegakkan”- Harith Iskander Komen Isu Pengasas Crackhouse Disenarai Hitam Seumur Hidup

Isu yang berlaku di kelab komedi Crackhouse masih lagi menjadi bualan ramai sehingga kini selepas pernah tular video seorang wanita yang dikatakan menghina Islam ketika membuat persembahan di kelab komedi itu pada Julai.

Terkini, pemilik Crackhouse Comedy Club itu telah disenarai hitam seumur hidup daripada mendaftarkan lesen perniagaan mana-mana premis di sekitar ibu negara ini.

Isu tersebut turut mendapat perhatian pelawak dan pengacara terkenal, Harith Iskander yang mengatakan bahawa keadilan akan ditegakkan dan mengakui dia mempunyai pendapatnya sendiri.

“Melarang seseorang mendapatkan lesen perniagaan seumur hidup? Dan kesnya belum muncul lagi? Atau Mungkin laporan dan headlines tidak menggambarkan keputusan sebenar?

Saya bukan pakar dalam undang-undang jadi saya tidak akan mengulas mengenai keputusan itu. Saya mempunyai pendapat tetapi pada penghujungnya keadilan akan ditegakkan.”-Tulis Harith Iskander

Di ruangan komen, rata-rata netizen memberikan pelbagai reaksi mereka malah ada yang turut mempersoalkan pihak terlibat yang tidak menyenarai hitam ahli politik yang telah melakukan penipuan sehingga melibatkan jutaan ringgit.

“Politicians makan duit berjuta-juta tak black listed pun?.”

“Sementara itu ahli politik yang bersalah masih bebas. Malah mewakili rakyat di Parlimen. Keadilan adalah satu perkara yang melucukan.”

Dipetik dari laporan Berita Harian, Timbalan Menteri Wilayah Persekutuan, Datuk Seri Jalaluddin Alias, berkata Jawatankuasa Pelesenan Dewan Bandaraya Kuala Lumpur (DBKL) yang bermesyuarat pada 29 Julai lalu, bersetuju membatalkan lesen perniagaan kelab komedi berkenaan berkuat kuasa 30 Julai 2022.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Alhamdulillah Masih Lagi Trending #1” – Baby Shima

Penyanyi, Baby Shima meluahkan rasa gembira di media sosial di mana lagu duet yang dihasilkan bersama usahawan terkenal Datuk Seri Aliff Syukri mendapat perhatian ramai.

Menjengah ke Instagram Shima, penyanyi ini memuatnaik tangkap layar gambar muzik video lagu barunya bersama Aliff Syukri di YouTube yang memaparkan video tersebut menjadi trending nombor satu.

Menariknya lagu baru berjudul ‘Baby Sayang’ ini berjaya menduduki carta tertinggi dan menjadi trending dalam tempoh 24 jam selepas dimuatnaik di platform berkenaan sejak semalam.

Melihat entri yang ditulis Shima di Instagram, Shima meluahkan rasa gembiranya.

“Alhamdulillah masih lagi trending #1” Tulisnya

Selain memuatnaik tangkap layar muzik video di YouTube, Shima juga berkongsi tangkap layar komen warga maya di TikTok yang memuji lagu ‘Baby Sayang’ sedap didengari.

Melihat komen-komen pujian di TikTok tersebut, Shima berasa gembira kerana lagu duet bersama Aliff Syukri diterima positif dan mengucapkan terima kasih menyokong lagu barunya itu.

“Ramai yang memberi pujian pada lagu Baby Sayang bersama rakan duet hebat Shima @aliffsyukriterlajaklaris dan abang @amyuks yang mencipta lagu hebat untuk kami dan kepada semua yang menyokong terima kasih.” Coretnya

Terdahulu Murai MY melaporkan Datuk Seri Aliff Syukri mengatakan beliau ingin mengundur diri setelah menerima teguran dari ibunya, Rozita Ibrahim gara-gara tarian gelek yang mencolok mata dalam sedutan klip video lagu terbarunya bersama Baby Shima.


“Selalu Sebut Jangan Hina Agama Orang” – Firdaus Wong Terkilan Ada ‘Non-Muslim’ Pertikai Hukum Islam?

Umum sedia maklum sebarang isu berkaitan dengan hukum hakam agama merupakan perkara yang sensitif di Malaysia, apatah lagi jika hal tersebut disentuh oleh golongan yang bukan menganuti agama yang diperkatakan tersebut.

Baru ini Murai MY menjengah ke Instagram Firdaus Wong, di mana dalam muatnaik terkini milik pendakwah bebas terkenal ini mencuri perhatian ramai di media sosial beliau.

Firdaus Wong memuatnaik dua tangkap layar berita dari portal berbahasa cina di laman Facebook media tempatan.

“Dalam dua minggu ini, portal berita berbahasa cina, China Press telah melaporkan dua berita tentang soal jawab dari ustaz Azhar Idrus. Tiba-tiba mereka berminat pula dengan sesi soal jawab Islam. Ada udang di sebalik mi?

Pada 10 Ogos 2022, tajuknya: ‘Pendakwah Islam: Minum Susu Isteri Tidak Haram’

Pada 16 Ogos 2022 pula, tajuknya: ‘Zakar pendek, halal dipanjangkan! Daie Islam: Haram kalau nak kekal lama” Tulisnya

Dalam entri yang ditulis Firdaus, beliau mendedahkan bahawa ramai pengguna media sosial memberi komen yang tidak baik dan mempertikaikan hukum Islam berdasarkan berita yang dilaporkan oleh portal berkenaan.

Menurut Firdaus, segala jawapan yang diberi oleh ustaz Azhar Idrus semasa sesi soal jawab adalah berdasarkan dari segi hukum agama Islam.

Namun ramai golongan bukan muslim memandang serong dan mempertikaikan hukum Islam, sedangkan mereka sering menyebut agar tidak menghina agama orang lain. Susulan itu, Firdaus menganggap mereka hipokrit kerana masuk campur tentang agama Islam.

“UAI menjawab soalan yang dikemukakan dari segi hukum Islam. Namun di ruangan komen, terdapat ramai golongan belum muslim yang mempertikaikan hukum Islam.

Golongan belum muslim selalu sebut jangan hina agama orang dan jangan masuk campur hal agama orang. Namun di dalam hal Islam pula mereka masuk campur.

Jikalau ini bukan hipokrasi, perkataan apa lagi yang sesuai?” Coretnya

Melihat entri terakhir yang ditulis Firdaus, pihaknya sedang memantu ruangan komen dan menangkap layar komen yang menghina dan mempertikaikan tentang hukum agama Islam. Menurut pendakwah ini lagi, beliau juga bakal mendedahkan komen-komen tersebut akan datang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Terus Down Aku Nak Minat Dia” – Video Meerqeen Cium Peminat Di Indonesia Jadi Perhatian Ramai

Mungkin ramai yang tahu, pelakon popular Meerqeen membuat lawatan ke Indonesia bersama Anna Jobling untuk bertemu peminat mereka di sana baru-baru ini.

Seperti yang dilihat, kedua-dua bintang drama bersiri Melur Untuk Firdaus itu mendapat sambutan hangat oleh peminat mereka di negara seberang itu.

Selain itu, apa yang turut mendapat perhatian adalah sepotong video tular di TikTok memaparkan Meerqeen mencium kepala seorang peminat perempuan dan kemudian menerima ciuman di pipi daripada peminat tersebut.

Kedua-dua mereka kelihatan tersenyum seakan masing-masing mengerti yang niat perbuatan itu hanyalah bentuk gurauan semata.

Melihat komen-komen netizen, rata-rata mereka meninggalkan respon berbeza. Ramai juga seakan tidak suka melihat tingkah laku Meerqeen itu.

“Aku kecewa dengan Meerqeen, aku ingatkan dia akan tolak dengan cara baik.

“Terus down aku nak minat dia,” antara yang dilontarkan netizen.

Anna ngelihat ini ga? #meerqeen #annajobling #kikisaputri #meerna #spoilerrzky #fyp @ANNA JOBLING @Meerqeen

Terdahulu, drama Melur Untuk Firdaus lakonan Meerqeen dan Anna Jobling berjaya mencetus fenomena di Malaysia sekaligus di Indonesia.


“Orang Baik Selalu Pergi Dulu” – Abang Uyaina Arshad Meninggal Dunia

Pelakon dan pengacara, Uyaina Arshad berkongsi khabar duka apabila abang sulungnya, Mohd Attaful Uzair Bin Arshad telah menghembuskan nafasnya yang terakhir pada hari ini.

Berita sedih itu dikongsi sendiri oleh Uyaina menerusi hantaran di Instagram memaklumkan bahawa abangnya telah pergi menghadap Illahi pada hari yang sama dengan ulang tahun ibunya hari ini (19 Ogos).

“Hari ini, 19 Ogos adalah hari jadi Ummi. Lama dia plan nak sambut birthday Ummi. Akhirnya, hari lahir Ummi diiringi dengan pemergian anak sulungnya..Allahuakbar..”-Tulis Uyaina

Baru sahaja bertemu dan makan bersama abangnya semalam, Uyaina menceritakan bahawa Allahyarham meluahkan rasa bimbang dengan adiknya yang bakal bersalin kelak.

“Baru je semalam kami berjumpa. Makan sama-sama. Bersembang macam-macam. Gelak sama-sama. Macam-macam juga dia pesan. Dia risaukan adiknya nak bersalin.

Rupa-rupanya dia yang pergi dulu. Rasa tak percaya dia dah tak ada. Terlalu awal dia pergi. Sama usia dengan arwah Baba sewaktu dia meninggal dunia.”-Kongsi Uyaina

Di akhir hantarannya, Uyaina turut meminta orang ramai untuk sedekahkan Al-Fatihah buat Allahyarham , serta mendoakan kesejahteraan dan kekuatan buat buat isteri dan anak-anak arwah abangnya itu. Al-Fatihah…

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.